કોને જઈ કહું ? (નાટક ) | સાહિત્યરસથાળ\n← ચબુતરો (નવલિકા)\nપ્રેમે વાંચો !! (કાવ્ય) →\nકોને જઈ કહું ? (નાટક )\nPosted on 02/10/2013\tby રીતેશ મોકાસણા\nકોને જઈ કહું\nદિનકર રાય : બાપુજી\nધીરેન : દિનકર રાય નો પુત્ર\nરાગિણી : ધીરેનની પત્ની\nસંધ્યા : ધીરેનની પુત્રી\nધવલ : ધીરેન નો પુત્ર\nરોમલ : પાડોશી/ ધવલ નો મિત્ર\nજવાનભાઈ : રોમલ ના પપ્પા\nપદ્મા : રોમલની મમ્મી\nવકીલ : વકીલ (પ્રવેશ-1)\n(પડદો ઉઘડે છે)\nધવલ : કોઈ દેવદાસનું દીવાનુ, તો છે કોઈ પારોના પરવાના\nજો સખણા નહિ રહે તો, મને લાગે છે બધા મારવાના\nરોમલ (પ્રવેશ કરતા) : અલ્યા ધવલ કોણ મારવાનું થયું છે ?\nધવલ : ચુપ રહે નહિ તો હું ને તુયે\nરોમલ : કેમ કઈ નવી ઉપાધી આવી છે?\nધવલ : ધીરેથી બોલ રાણા નહિ તો માર્યા !\nરોમલ : (ઘાંટો પાડીને) આનાથી તો વળી (એકદમ ધીરે) ધીમું કેવું બોલું ?\nધવલ : ઓલી મોનાડી એ (ચારે બાજુ જોઇને ) બધો ભાંડો ફોડ્યો !\nરોમલ : મોના ! એ કોણ છે નવી બલા ?\nધવલ : મોનાલી ..નવી નહિ પણ જૂની છે ભલા !\nરોમલ : ભાંડો નવો કે રિપેર નથી થાય એવો ?\nધવલ : ઉફ…. હે ભગવાન શું થવા બેઠું છે આ જગનું,સોરી નહિ નહિ મારું ! તું જ અહીંથી ને આમાંથી ઉગરવાનો કોઈ રસ્તો વિચારવા દે.(રોમલ ને ધક્કો મારી કાઢે છે)હાશ ! હવે કઈ વિચારું.\nમાથા કૂટ્યા ને દુખ્યા બહુ હાથ કોને જઇ કહું\nરડે છે ધરતી ને ઝૂરે છે ઝાડ , જોઈ બેસી રહું\nરોમલ (ફરી પ્રવેશે છે) : એક વસ્તુ મને સમજાઈ નહિ યાર\nધવલ : એક સિવાયની તો બધી સમજાઇ છે ને ?કહે હવે કઈ વસ્તુ ના સમજાઇ ? ભસ !\nરોમલ : તેં હમણા મને રાણા કહેલું !\nધવલ : ઓ ઓ …. એટલીજ વાત છે. ‘મુજકો રાણાજી માફ કરના ‘ ગીત યાદ છે હં ?\nરોમલ : હા, તો ?\nધવલ : તો એમાં કઈ અમરીશપુરી રાણાજી છે ? નહીં ને,તોયે કોઈને વાંધો છે ? નથી,રાઇટ !તો તને રાણા કહ્યો એમાં આટલો શા માટે દીવાનો થાય છે ?ને હં પાછો કેમ આવ્યો મારા વીર.જા,ને મને કોઈ રસ્તો સુજવા દે.\nરોમલ (પ્રવેશતા) : અરે ! ધવલ મને……..\nધવલ : (તેને ચુપ કરતા) સારું થયું તું આવ્યો.પઝલ થોડું મુંજવે છે.\nરોમલ : પઝલ અને તને !! કહે.\nધવલ : કીડીના દરમાંથી સાપ નીકળ્યો એટલે હાથી ને નહાવાનું મન થયું. તેમાં બગલો ખુશ થઇ ગયો કે તેણે જીરાફને તમાચો માર્યો ત્યારે તુર્કીમાં વરસાદ થયો.તો કુલ કેટલાં સાપ હશે ?\nરોમલ : સાપ કે જિરાફ ???\nધવલ : ઓકે રહેવાદે બીજું , સવારે સાત વાગ્યે નાસ્તો કરીને નીકળતા પહેલા બાઈક ચેક કરી,છતાં હજી બસ સ્ટોપ પર ઘણી ભીડ હતી.કાંસકો નવમાં માળેથી ઉડીને પડયો તોયે છેલ્લા શો માં કાગડા ઉડતા હતા.તો કેટલા વાગે રેલ્વે સ્ટેશન જવું જોઈએ ?\nરોમલ : રેલ્વે સ્ટેશન ????\nધવલ : લે બીજી, સેહવાગ અને ધોની બેટિંગ કરતા હતા જેથી માઇક ટાયસન એક એડ ના મળવાથી હતાશ થઇ સુઈ ગયો.આથી ઓલમ્પિક રાખવાના મામલે ….\nરોમલ : હું જાઉં છું હવે નહિ આવું.પહેલા કહ્યું હોત તો ના આવેત, તે લાગી ગયો ગીલોલા ચડાવવા.(જતો રહે છે.)\nદિવસના અંધકાર અને રાતના અજવાસથી માંડ ટેવાયો\nજનુન ની ખજવાળ ઉપડી , ત્યાં ટાઢા પાણી થકી નાહ્યો\n(રોમલ પ્રવેશે છે.)\nધવલ : ઓહ તો રસ્તામાં તને અધરી પઝલે પરેશાન કર્યો ? કોઈ વાંધો નહિ સાંભળ..\nરોમલ : હું તો બાપુજી પાસે જવા આવ્યો છું.(બાપુજીની રૂમમાં જાય છે)\nબાપુજી : અરે રોમલ, આજે કોલેજ નથી ગયો ?\nરોમલ : હું કે ધવલ ?\nબાપુજી : ડફોળ,બેઉ..\nરોમલ : ના, કોલેજમાં થોડો માહોલ ગરમ હતો,એટલે.\nબાપુજી : એ કહે કે,માહોલ ગરમ હોય કે ઠંડો તમે તો બેય બાજુ રજા પાડો.અમારા જમાના માં જવલ્લેજ રજા પડતી કોઈ નેતા મર્યો હોય ત્યારે !\nરોમલ : જવા દો બધું બાપુજી લાવો તમને પગ દુખતા હશે થોડા દબાવી આપું.\nબાપુજી : રહેવા દે, ધવલ વળી ગીન્નાશે કે કાયમ હું તારા વખાણ કરું છું.\nરોમલ : જેવી તમારી ઈચ્છા, દવા ખલાસ થઇ હોય તો કહો.\nબાપુજી : ના હજી અઠવાડિયાની છે. (કોઈનો પગરવ સંભળાયો) લાગે છે સંધ્યા આવી ગઈ જોબ પરથી. તારે જવું હોય તો જા.\nરોમલ : સારું, કાલે ફરી આવીશ ને પગ દબાવી આપીશ.(તે જાય છે.)\nબાપુજી(સ્વગત) : કેવું ધ્યાન રાખે છે મારું ! ઘરના પુત્ર કે પૌત્રો કરતા વધુ લાગણીશીલ છે. હે ભગવાન હું રોમિલ નો સદાય ઋણી રહીશ.\nસંધ્યા : બાપુજી, ધવલ આવી ગયો લાગે છે ?\nબાપુજી : મને ય એવું લાગે છે. પણ મારી પાસે આવ્યો નથી.તારે વળી અત્યારે એનું શું કામ પડી ગયું\nસંધ્યા : મારું લેપટોપ બરાબર ચાલતું નથી. તેના એક મિત્રને રીપેરીંગ આવડે છે.એને વાત કરવી હતી.\nબાપુજી : લાગે છે બહાર નીકળી ગયો,થોડી વાર પહેલા જ એના ગીતનો અવાજ આવતો હતો.\nસંધ્યા : ગીત કે શાયરી ?\nબાપુજી : ખબર નહિ પણ કંઈક ગણગણતો હતો.\nસંધ્યા : શાયરી જ હશે, ખબર નહિ શાયરી ને ગાવાનો કોઈ નવો રાગ શોધી કાઢ્યો છે.(પ્રવેશ-2)\nધીરેન : પપ્પા, કેમ છે આજે તબિયત ?\nબાપુજી : કઈ ખાસ સુધારોય નથી અને બગડી પણ નથી.\nધીરેન : તમને હજાર વાર કહ્યું છે કે બધી ચિંતા છોડી દો, હું જાણું છું કે તમે મંદિર નથી જઈ શકો તેમ પણ બેઠા બેઠા હરિની માળા તો ફેરવી શકો ને ?\nરાગિણી : કહું છું પપ્પાને આરામ કરવા દો..\nબાપુજી : બેટા, તું મારા જેવડો થઈશ ત્યારે ખબર પડશે કે પ્રભુ ભજન કરવા એય એક યુધ્ધમાં લડવા જેવું અઘરૂં કામ છે.\nધીરેન : પપ્પા, હું જાણું છું. તમે કહો…હું સંધ્યા કે રાગિણી તો જોબ પરથી આવીએ એટલે થાકેલા પાકેલા ટીવી જોઇને સુઈ જઈએ છીએ.\nબાપુજી : તો હુયે તને ક્યાં કદી કહું છું.\nધીરેન : વધુ તો ઠીક પણ ગામડે ખેતી ને બધો મસલો છે તેનો કોઈ હિસાબ કરી દો ને એટલે,એટલી ચિંતા તો ઓછી !\nબાપુજી : કેવી રીતે હિસાબ કરવો બેટા ?\nધીરેન : પપ્પા તમને યોગ્ય લાગે તેવી રીતે (બીજી રૂમમાં જાય છે,પાછળ રાગિણી પણ દોરાય છે.)\nરાગિણી : શું તમેય રોજ ઉઠીને પપ્પા સથે કકળાટ કરો છો ?\nધીરેન : આ કકળાટ નથી ડીયર, તેમની પાછલી લાઇફમાં શાંતિ આપવા માટે કહું છું.\nરાગિણી : તમને એવું લાગે છે કે તમે કહેશો એટલે હલ આવી જશે ?\nધીરેન : તો તું કહે (અકળાઈને)\nરાગિણી : એવું નથી ડાર્લિંગ, ઠીક છે જવા દે.આ આપણો ધવલ આજેય કોલેજમાંથી પાછો આવ્યો છે,કોણ જાણે શું કરશે ? ધરાર તમે તમારી રાશી પરથી એનું નામ પડાવ્યું.અને સંધ્યાનું નામ મારી રાશીનું ના પાડવા દીધું.\nધીરેન : અત્યારે નામ ને ક્યાં વળી રોવા લાગી છે ? શું કરે છે મહાશય, બોલાવ જો !\nરાગિણી : ધવલ ……(જોરથી બુમ પાડે છે. તોયે ધવલ ના આવ્યો એટલે) લાગે છે બાજુના ઘરે ગયો હશે ! સંધ્યા , ભાઈ ક્યાં ?\nસંધ્યા : (રૂમમાંથી) ગેટ બહાર કોઈ સાથે વાત કરતો હોય તેમ લાગે છે.(જોરથી બુમપાડે છે) ધવલ………..\nધવલ : પ્રવેશતા) કહે દીદી.\nસંધ્યા : મારે નહિ પપ્પા બોલાવે છે !\nધવલ : ઠીક છે (બીજા રૂમમાં જાય છે)\nસંધ્યા : ઉભો રહે ધવલ, જોને મારું લેપટોપ બગડી ગયું છે, તું કહેતો ને તારો કોઈ ફ્રેન્ડ..\nધવલ : કાલે કોલેજ જાઉં એટલે લેતો જઈશ.\nસંધ્યા : કાલે તું કોલેજ જવાનો ખરો ???\nરાગિણી : મનેય ડાઉટ છે, જા તારા પપ્પા અકળાયા છે તારા પર !\nધવલ : પપ્પા !!! શા માટે ? એમણે કનૈયાલાલ મુનશીની બુક મંગાવેલી તો લાવી આપેલી !\nધીરેન : કનૈયાલાલ મુનશી વાળી, કેમ આજે કોલેજમાં દાંડી મારી ? (રાગિણીના રૂમમાં આવીને)\nધવલ : સોરી પપ્પા, પણ કોઈ લેક્ચરમાં બેઠું હોય અને અને હું આવી ગયો હોય તો કહો.\nધીરેન : ડફોળ, મને કેવી રીતે ખબર પડે કે….\nબાપુજી : કેમ ઓફિસમાં બબાલ થયેલી તે ધવલ પર ગુસ્સે કાઢે છે ?\nધીરેન : ના પપ્પા, એવું નથી પણ મને એની કેરિયર ની ચિંતા છે.\nધવલ : ડેડી, કેરિયર નવું બદલાવી આવ્યો, કાલેજ\nધીરેન : જુઓ બાપુજી છે ને એક્કો ? તમે કહો મને એની ચિંતા વ્યાજબી છે કે કેમ ?\nધવલ : ડેડી,મને ખ્યાલ છે તમે મારી ફિકર કરો છો અને એની મને કદર છે પણ બીજી ડાંટ ના પડે એટલે તમને યાદ આવ્યું એટલે કહી દીધું કે કેરિયર નવું આવી ગયું છે.\nરાગિણી : શું તમેય નવાર પડ્યા કે એને બિચારાને લઇ પાડો છો !\nબાપુજી : રાગિણી, એ સાચું કહે છે, રોમલ પણ કહેતો કે કોલેજમા શું બધા કહે છે ?\nસંધ્યા : નો મૂડ સ્ટ્રાઇક !!\nબાપુજી : હા,એ ! હવે બધા જમવા ભેગા થાવ અને પછી મને જ્યુસ આપો,પછી દવા પીને સુઈ જાઉં.\nધીરેન : લાગે છે આ રોમિલ જ ધવલ ને બગાડે છે ! (રસોડામાં જઈને)\nરાગિણી : ધવલ ને નહિ પણ બાપુજીને !\nધીરેન : બાપુજીને ????\nરાગિણી : હા, આશ્ચર્ય ના કરો ! ચાંપલો રોજે આવીને બાપુજી પાસે હરખ પદુડો થતો હોય છે.\nધીરેન : અરે,એતો બાપુજીને ટાઈમ પાસ કરાવવા આવે છે.ને બાપુજીને પણ એની સાથેવધુ ફાવે છે.\nરાગિણી : ઠીક છે, જવા દો. ચાલો જમી લઈએ.\nરોમલ (પ્રવેશતા) : બાપુજી કેમ છો હવે ? કેમ બધા બહાર ગયા છે ?\nબાપુજી : ના, જમવા બેઠા છે એટલે શાંતિ છે.\nરોમલ : સરસ, લાવો પગ લાંબા કરો થોડા દબાવી આપું (પગ દબાવે છે) કાલે વકીલ\nસાહેબ મળેલ ા બાપુજી.\nબાપુજી :કઈ કહેલું ? (વધુ ના બોલી શક્યા કોઈના પગલા નો આવાજ આવ્યો) બસ રોમલ.\n(સંધ્યા હાથમાં ગ્લાસ લઈને પ્રવેશે છે)\nસંધ્યા : લો બાપુજી ખીચડીનું જ્યુસ. તું ક્યારે આવ્યો રોમલ ?\nરોમલ : બસ થોડી વાર થઇ.ધવલે જમી લીધું ?\nસંધ્યા : આઈ થીંક સો.\nરોમલ : કઈ નહિ સવારે હું મળી લઈશ.(જાય છે)\nસંધ્યા : બેસ બાપુજી એકલા છે તારી કંપની રહેશે.\nરોમલ : કાલે સંધ્યા, ઇટ્સ ઓકે (જતા જતા)\nસંધ્યા : બાપુજી વધુ બનાવું ?\nબાપુજી : ના દિકરી, એક ગ્લાસ તો કાફી છે ને અખો દિવસ ઘરમાં હોય છું.પછી પચવામાં તકલીફ ના પડે !\nસંધ્યા : ઠીક છે બાપુજી (જતા જતા)\nબાપુજી (સ્વગત) : ઘરમાં કોઈ નવરું નથી, ધીરેનને ભણવા માટે અથાગ મહેનત કરી ને જયારે તે નોકરીએ લાગ્યો ત્યાં ભગવાનની મહેરબાની થઇ કે ધંધો અને ખેતી બધું રીતસર સફળ થયું.સંધ્યા પછી ધવલ જન્મ્યો કે પત્ની ગુજરી ગઈ. ભગવાનની દયાથી બધું સારું છે પણ કોઈ ઘરમાં તેની પાસે બેસવા નવરું નથી.ધીરેન નોકરીથી આવે કે કોઈને કોઈ કકળાટ હોય ! કાંતો ધવલની કોઈ જફા કે પછી નોકરીની માયાજાળમાં ફસાયેલો હોય ! રાગિણી તો બહારની છે જયારે ખુદનો દીકરો એટલી લાગણી ના બતાવે તો બીજા પાસે તો વળી કેવી વાત ? વળી પૌત્ર પાસેતો અપેક્ષા રાખવી પણ ગાંડપણ છે.હા, થોડી ઘણી દયા સંધ્યા ને ખરી.પણ હુંયે એમનો બાપ છું.કાલ વકીલ આવવાના છે.ફૂટી કોડી પણ નહિ આપું…..ના,ના, એટલો નઠોર નહિ બનું…પણ આ રોમલ, જુઓ કોઈ જાતનો સબંધ ખરો ??? છતાં કેવો મારી સાથે વર્તે છે.દવા લાવવી કે પગ દબાવી આપવા.જાણે હું તેનો ખુદનો બાપુજી ના હોય !!!!! એને વીલમાં 25 % નો હિસ્સો તો જરૂર આપીશ. (સુઈ જાય છે)\nવકીલ : જુઓ દાદા, આ હવે છેલ્લું ડ્રાફટીંગ છે ને ? તો કાલે હું ફાઈનલ વિલ બનાવીને લેતો આવું.(જવા માટે ઉઠે છે)\nધવલ (પ્રવેશતા) : કેમ છો વકીલ સાહેબ ? કેમ ઉઠ્યા ? ફાઈનલ ડ્રાફટીંગ કેવાનું ?\nવકીલ ( બાપુજી સામે જોઈ થોથાવાઈને) : આ જરા…ઠીક દાદા લો હું જાઉં ?\nબાપુજી : સારું ઠીક છે.\n(ધવલ વકીલને ગેઇટ સુધી વળાવવા જાય છે)\nધીરેન : વકીલ સાચું કહો કેવાનું ડ્રાફટીંગ છે ??\nવકીલ : દાદાનું ખાનગી છે.\nધીરેન : હું તેમનો એકનો એક પુત્ર છું મારાથી ખાનગી વળી કેવું ? (એટલામાં રાગિણી પણ આવે છે) કહો જે હોય તે !\nરાગિણી : મને ખબર છે બધી ના કહો વકીલ સાહેબ !\nવકીલ : મને એક વાત જરા દાદાની સમજાઈ નહિ !\nધીરેન : કઈ વાત ??\nવકીલ : 25 % હિસ્સો રોમલ ને કરી આપવાની\nરાગિણી : સાંભળ્યું ?\nધીરેન : વકીલ સાહેબ તમે ખાલી અડધો કલાક રોકાશો પ્લીઝ ??\nવકીલ : કોઈ વાંધો નહિ.\nધીરેન : તમે મારા રૂમમાં બેસો હું તમને બોલવું છું.ચલ રાગિણી મારી સાથે\nરાગિણી : ના, તમે પહેલા વાત કરો હું રસોડામાં ઉભી છું જરૂર પડે વચ્ચે કુદી પડીશ.\nધીરેન : ઠીક છે , તમે બેય જાઓ.\n(ધીરે પગલે અને ચડેલા મોઢે બાપુજી પાસે જાય છે)\nધીરેન : પપ્પા એક વાત કહેવી છે, તમે સ્વસ્થ હોય તો !\nબાપુજી : કહે દીકરા.\nધીરેન : હું માનું છું કે હું દોષિત છું,તમને ટાઇમ નથી આપી શકતો.પણ તોયે તમારો દીકરો છું. આ રોમલ ને તમે ..\nબાપુજી : એમાં રોમલ નો કોઈ હાથ નથી. મેં મારી મરજીથી એનેન 25 % મારો હિસ્સો લખી આપવાનું નક્કી કર્યું છે.\nધીરેન : હું જાની શકું કે કેમ એને…. ??\nબાપુજી : એટલે, કે, તમે કોઈ ઘરે ન હોય ત્યારે એ આવીને મને દવા લાવી આપે છે. મારા પગ દબાવી આપે છે. મારી સાથે ટાઇમ પાસ કરે છે.\nધીરેન : મતલબ હું તમને કોઈ..\nરાગિણી (પ્રવેશતા) : ધીરેન તમે એક મિનીટ મને કહી લેવા દો. પપ્પા, તમે બધો હિસ્સો રોમલ ના નામનો કરો દો પણ મેં જે સાંભળેલું છે તે કહી દઉં.\nપદ્મા : આખો દાડો પેલા ધવલ ને તાં હું ડાટું છ ?\nરોમલ : અરે મમ્મી શું તુંય..મેલ ને બબાલ.\nપદ્મા : ચમની બબાલ મેલું ? લે લ્યા ઓલો ડોહો તને જી ચટાડે છ ? ચાણેક કઈ કોમ બતાવું તો બસ પીટ્યો,ડોહાની દવા લેવા કે પછી ઇના પગમો પડ્યો હોય ! શું તમે ય કોંઈ બોલતા નઈ.\nજવાનભાઇ : શું તુયે એની પાછળ પડેલી છ, જપ લે ને !\nપદ્મા: હુયે તમને ભૂંડી જ લાગવાની પણ ઈન પૂછો તો ખરા કી ઉ કઈ કોમ બતાવું તો નવરો ની હોય !\nજવાનભાઈ : અલ્યા તારી માં શું કે’શ.\nરોમલ : તમારે ઈની વાતુંમાં આવી જાવુશ ? પણ સોમ્ભળો, હું ઇયાં કોઈ અમથે અમથું નથી જાતો. બાપુજી ઉપર એવું જાદુ કર્યું છ કે બધાને આઇન્સુ તાકતા ના કરું તો ફટ ભૂંડો કહેજો !\nપદ્મા : હુજ ભૂંડી છું કે લવારો કરું છું.\nરોમલ : પપ્પા આ ગામડે જ સારી છે.\nપદ્મા : ઠીક છે તાણે સવારની બસમાં ઉપડી.\nરોમલ : તું જ પછી તને ખબર પડશે કે રોમલ ની કમાલ !\nજવાનભાઈ : તો તું પેલા દાદાની સેવા સ્વાર્થ માટે કરે છ ?\nરોમલ : તાણે તમને સુ લાગે છ, મારી અકલ ગધેડા ચરી જીયા છ ? જોઇ લેજો રોમાલની કમાલ ! હા હા હાહા……\nરાગિણી : લો જોયું પપ્પા ? હવે તમારે એને બધો હિસ્સો આપવો હોય તો આપી દો……અરે, આ શું ?? પપ્પા……અરે ધવલ…સંધ્યા,જલ્દી ડોકટરને ફોન કરો…..શું થયું બાપુજી…..?\nબાપુજી : ….ધીરેન.. .ન…..અઆ જ મને ખબર પડી કે રોમલ શા માટે ….મારી સાથે….\nધીરેન : પપ્પા તમે બોલો નહિ…પ્લીઝ્ઝ્ઝ.\nબાપુજી : લાગે છે મારું તેડું આવી ગયું ડોકટર નહિ પણ વકીલ ને બોલાવ દીકરા.\nધીરેન : વકીલ સાહેબ…\nવકીલ (આવતા) : બોલો દાદા ?\nબાપુજી : વીલમાં સુધારો…….કરવાનો…… છે..કોને જઈ કહું ????\nધીરેન : બાપુજી શાંતિ…\nવકીલ : હા દાદા, મેં બધું સાંભળ્યું છે..ગમે તેમ તોયે અંગત એ અંગત !\n(નાટક લખવું એક અઘરું કામ છે પણ છતાં એક પડકાર માનીને લખ્યું છે ઘણી ત્રુટીઓ છે વ્યાકરણ કે ભાષા પર ના જતા પ્યારા વાચકો એની થીમ પર મહત્વ આપશો,પ્લીઝ.)\nOne Response to કોને જઈ કહું ? (નાટક )\n03/10/2013 પર 3:43 પી એમ(pm)\nDear Riteshbhai, apparaciates the first aatempt in chellenging way ! i m sure everyone will likes this drama containing lot of humour .definately its normal theme but effective..thanks


ભૂતકાળ પાછળ રહી ગયો\nમેહા વરસતા વરસાદમા આજે પણ મહિમની રાહ જોઇ ઉભી હતી. બસસ્ટેન્ડ પર આવતી કોઇ સરક્યુલર બસમાં તે બેસતી ન હતી. રીક્ષાવાળા તેને પૂછીને થાકી ગયા. --- પણ તેને ક્યાંય જવુ ન હતુ. પિંક કલરના ડ્રેસમાં લહેરાતા દુપટ્ટામાં સજ્જ ગુલાબી મેહા અતી સુંદર લાગતી હતી. સૌ કોઇનુ ધ્યાન તેના તરફ જતુ. વરસાદના છાંટા થી ભીંજાયેલા વાળ, પવનની લહેરખીથી ઉડતી વાળની લટ્ટ તેના સૌન્દર્ય ની મોહક્તામાં વધારો કરતા હતા. આમ તો ગલ્લાવાળા અને આજુબાજુ રોડ પરના સ્ટોલવાળા ને ખબર જ હતી કે આ છોકરી રોજ આ બસસ્ટેન્ડ પર કોઇની રાહ જોઇને ઉભી રહે છે. એક છોકરો આવે છે બંને જણ બાઇક પર બહાર જાય છે. આજે વરસાદી વાતાવરણ હોવાથી મેહાની મમ્મી ચિંતા કરી રહી હતી. તે મેહાના પિતાને કહી રહી હતી ‘તમે જ ફટવી છે, કશુ કહેતાં નથી, આજે કોલેજ જવાની ક્યાં જરૂર હતી, વરસાદમાં કપડા પલાળી ઘરે આવશે, ટાઇમસર આવતી નથી. દીકરીને બહુ માથે ન ચઢાવાય પારકા ઘરે મોકલવાની છે”. મેહાની માતાની ચિંતા સાંભળી પિતા કહેવા લાગ્યા, ‘ જો ચિંતા ન કર, મારી દીકરી દિકરા કરતા અધિક છે., મારુ ગૌરવ છે, હાલ કોલેજના દિવસોમાં મિત્રો સાથે ફરી લેવાદે,આવી જશે’. માતા પિતા વચ્ચે રોજ મેહાને લઈને ટક ટક ચાલતી. મેહાની મમ્મીએ બોલવાનુ ચાલુ રાખ્યુ, ‘દીકરી કોલેજના છેલ્લા વર્ષમાં છે, કોઇ છોકરો શોધી કાઢો, એની ઉંમર થઇ ગઇ છે’. પિતાએ કહ્યું ‘મારા ધ્યાનમા છે, મેં મોહનભાઇના માનવ માટે વાત ચલાવી છે. થોડા દિવસોમા ગ્રહો મળશે તો જોવા આવશે’.\nઆજે વેકેશન પછી મેહા-મહિમને મળવાની હતી, તેથી ખુશ હતી, પણ કંટાળી ગઇ કેમકે ઘણી રાહ જોયા બાદ ન મહિમ આવ્યો કે ન તેનો ફોન આવ્યો. વેકેશનમા મેહાએ ઘણાં ફોન કર્યા પણ તેણે મેહાનો ફોન રિસીવ કર્યો જ નહીં. એટલે મેહા આજે મહિમને ખખડાવવાના મૂડમા હતી. કોલેજના બસસ્ટેન્ડ પર રાહ જોઇ થાકી ગયેલી મેહા ઘરે આવી પર્સ સોફા પર ફેંકી, સેંડલ ગમે તેમ કાઢી, મૂડ વગર રૂમમાં જતી રહી. ટી.વી.નો મોટો અવાજ કરી ગીતો સાંભળવા બેસી ગઇ. સતત અઠવાડિયા સુધી મહિમની રાહ જોઇ એક દિવસ તે મહિમના ઘરે પહોંચી ગઇ. મહિમની મમ્મીને તેણે પોતાની ઓળખ આપી. હું મહિમની મિત્ર છું તે આજ કાલ કોલેજ આવતો નથી તેથી.\nમહિમની મમ્મી એ કહ્યુ ‘ જો આ મહિમના લગ્નની કંકોતરી, કેવી છપાવી છે? અને મેહાના હાથમાં મૂકી, મેહાના હાથમાં પાણીનો ગ્લાસ હતો, તે સ્તબ્ધ બની ગઇ. ઘણી વેદનાઓ હોવા છતા ચહેરા પર હાસ્ય રેલાવતી તે મહિમની માતા આગળ, ‘લગ્નમાં તેનાં મિત્રો આવવાના છે તું તો હોઇશ’ વાત સાંભળતી સાંભળતી ઘર તરફ જવા રવાના થઇ. મહિમની મમ્મી વિચારતી હતી કેટલી રૂપાળી છોકરી છે, મારી ઉર્વી આવી સરળ સ્વભાવની હોય તો સારુ. મેહાના બે મિનિટ વિચારો કરતી કરતી સ્વગત બોલતી બોલતી મહિમની મમ્મી લગ્નના કામકાજમા પરોવાઇ ગઇ.\nઆ બાજુ મેહાનો, ઘરનો રસ્તો કપાતો ન હતો. તે રીક્ષામા બેસી ગઇ. મેહાનુ ઘર કોલેજથી તેમજ મહિમના ઘરથી દૂર ન હતુ પણ ખબર નહી, આજે ઘર જલ્દી આવતુ નથી તેવુ તેને લાગ્યુ. ઘરે જઇ મેહાએ ફ્લેટનુ બારણુ આડું હતું તે ખોલી, પર્સ પોતાના ખાનામાં મૂકી, સેંડલ પોતાના ચપ્પલના ખાનામાં મૂકી, બેડરૂમમા જઇ બારણુ બંધ કરી ખૂબ રડી. મમ્મીએ જોયુ આજે સેંડલ પર્સ ઠેકાણે છે, નવાઇ લાગી, તેણે મેહાના રૂમનુ બારણુ ખખડાવ્યું, મેહાને બારણુ ખોલતાં વાર લાગી, માતાએ પૂછ્યુ, તેણે જવાબ આપ્યો, અંદર નવા કપડાની ટ્રાયલ મારતી હતી. માએ મેહાને કહ્યું, ‘બેટા કઇ થયુ છે, તારી આંખો, ચહેરો તારા દુ:ખની ચાડી ખાય છે’. મેહાએ કહ્યું ‘ના મમ્મી આજે ઠીક નથી લાગતુ.’ મેહા જમવા બેઠી પણ કોળિયા ગળે ઉતરતા ન હતા. મમ્મીએ ચાલું કર્યુ. મેહા, ‘મોહનભાઇના માનવ જેના સાથે તારા જન્માક્ષર મળશે તો તેઓ તને જોવા આવશે કદાચ આવતા અઠવાડિએ’ . મેહાએ કહ્યું ‘ભલે મમ્મી’, મેહા કશું જ બોલી નહિ.\nસમય વીતતો ગયો, માનવના પપ્પાનો ફોન હતો, માનવને હમણા બહાર જવાનુ થયું હોવાથી થોડા દિવસ પછી આવશે.આ બાજુ કોલેજની ઇન્ટરનલ પરીક્ષાના રિજલ્ટ વખતે મહિમ આવ્યો, મેહા ઉભી હતી તે રસ્તો તેણે બદલી બાઇક બીજા રૂટ પર લઇ ગયો. મેહાને થયુ, મહિમ, કેટલો બધો પ્રેમ હતો આપણી વચ્ચે, એક વાર તો કહેવું હતું, તારી ગમે તે મજબૂરી હોત કે પરેશાની હોત, વાત તો કરવી હતી, મારો વિચાર પણ ન કર્યો, એવું મેહા સ્વગત બોલતી બોલતી આઘાત હ્રદયે ઘરે આવી તે અઠવાડિયા સુધી ઘરની બહાર પણ ન નીકળી, માતાએ દીકરીનો આ બદલાવ જોયો પણ દીકરી અચાનક ડાહ્ની-ડાહ્ની લાગવા લાગી. એવામાં માનવ મેહાને જોવા આવ્યો. પહેલી વાર તે મેહાને મળ્યો. મેહા તેને ખોવાયેલી-ખોવાયેલી લાગી. બંનેની મરજીથી બંનેની સગાઇ થઇ ગઇ.\nમાનવ જેટલીવાર મેહાને મળ્યો તે ખોવાયેલી લાગતી, પરંતુ માનવે અનુભવ્યુ કે સંસ્કારી ઘરની શરમાળ છોકરી છે. લગ્ન પછી ખૂલશે. ટી.વાયની ફાઇનલ પરીક્ષા પછી મેહાના લગ્ન થઇ ગયા. મેહા માનવ ને પરણી ગઇ, મેહા બેડરૂમમાં બેઠી બેઠી લગ્નની પહેલી રાતે વિચારતી હતી કે ‘ મારે ક્યાં હોવુ જોઇતુ હતું, હે ઇશ્વર હું ક્યાં છું?. કયા અપરાધની સજા મળી? આ રૂમ મારો ન કહેવાય, આ પથારીની મેં કદી કલ્પના નથી કરી અને એવામા માનવ બારણુ ખોલી અંદર આવ્યો અને મેહા સ્તબ્ધ બની. માનવે શાંતિથી હળવાશથી પથારીમા બેસી મેહાનો હાથ તેના હાથમા લઇ, સમ્મુખ થઇ બોલ્યો, મેહા તારી વીતી ગયેલી ક્ષણો ને ભૂલી જા, મારી જિંદગીમા, મારા ઘરમાં તારુ સ્વાગત છે. નવી જિંદગીની શરૂઆત કર, મેહા માનવને ભેટીને ખૂબ રડી, બંને એ સુખદ દામ્પત્યની પળોને માણી. સવારે મેહા ઉઠી તે પ્રફૂલ્લિત હતી. તેના ચહેરા પર ખુશી છવાયેલી હતી.. તેણે માનવના કપાળે ચુંબન કર્યુ. માનવ ઉંઘમા હતો. તે અરીસામા પોતાના ચહેરાને જોઇ રહી. પોતાના વાળને લહેરાવતી સહજ ભાવે બોલી પડી , ભૂતકાળ પાછળ રહી ગયો____ .\nડો. સોનલ જોષી\nએમ.એ. પરીખ ફાઇન આર્ટ્સ & આર્ટ્સ કોલેજ


Sheth Brothers ભાવનગર વાળા શેઠ બ્રધર્સ નું કાયમચુર્ણ. રોજ રાત્રે બે ચમચી... Order now: https://bit.ly/2GSOzEM #KayamChurna #Bhavnagar #GoodDigestionNGoodAppetite #BoostMetabolism #FightIndigestion #NoConstipation #GoodAppetite\nભાવનગર વાળા શેઠ બ્રધર્સ નું કાયમચુર્ણ. રોજ રાત્રે બે ચમચી... Order now: https://bit.ly/2GSOzEM\nભાવનગર વાળા શેઠ બ્રધર્સ નું કાયમચુર્ણ.\nભાવનગર વાળા શેઠ બ્રધર્સ નું કાયમચુર્ણ. રોજ રાત્રે બે ચમચી... Order now: https://bit.ly/2GSOzEM #KayamChurna #Bhavnagar #GoodDigestionNGoodAppetite #BoostMetabolism #FightIndigestion #NoConstipation #GoodAppetite


સોનૂ સૂદને સ્પેશિયલ ઓલ્મપિક મૂલમેન્ટનો બ્રાન્ડ એમ્બ્સેડર બનાવામાં આવ્યો | CN24NEWS\nHomeસોનૂ સૂદને સ્પેશિયલ ઓલ્મપિક મૂલમેન્ટનો બ્રાન્ડ એમ્બ્સેડર બનાવામાં આવ્યો\nકોરોના મહામારી દરમિયાન સોનૂ સૂદે લોકોને મદદરૂપ થવામા અગ્રેસર રહ્યો હતો. પરિણામે તેને મસીહાનું ઉપનામ પણ મળ્યું હતું. અભિનેતાને ભલે ફિલ્મોમાં લોકપ્રિયતા નથી મળી પરંતુ પોતાના સદકાર્યોને કારણે ઘરઘરના પરિવારોમાં પોતાનું સ્થાન બનાવ્યું છે. સોનૂએ હાલમાં જ પોતાનો ૪૮મો જન્મદિવસ ઊજવ્યો હતો. આ જ દિવસ, તેને એક ખાસ ભેટ મળી છે, જેના દ્વારા તેની સફળતામાં વધુ એક છોગુ ઉમેરાયું છે.\nસોનૂ સૂદને સ્પેશિયલ ઓલ્મપિક મૂલમેન્ટનો બ્રાન્ડ એમ્બ્સેડર બનાવામાં આવ્યો છે. આવતા વરસે વિશેષ ઓલમ્પિક વિશ્વ સીતકાલીન મતોમાં ભારતના દળનો તે હિસ્સો હશે.આ જાણકારી સોનૂએ પોતે વચ્યુઅલ વાતચીતમાં આપી હતી.\nસોનએ કહ્યું હતું કે, મારો આજનો દિવસ મારા માટે બહુ જ સારા સમાચાર અને સમ્માન લઇને આવ્યો છે. આજથી હું વિશેષ ઓલમ્પિક યાત્રામાં ભારત સાથે જોડાયો છું જેનો મને બહુ આનંદ અને ગર્વ છે. મને મળેલા આ કામ અને સમ્માનને લીધે હું સ્વયંને ભાગ્યશાળી માની રહ્યો છું. હું આ મંચને આગળ વધારવા માટે અને પૂરા દેશવાસીઓ સાથે પ્રતિનિધિત્વ કરવાનું વચન આપું છું.\nરમતવીરો સાથેની વાતચીત દરમિયાન સોનૂએ તેમની સફળતાની પ્રશંસા કરી હતી અને દરેક પ્રશ્રનો ઉતત્ર બહુ જ સમજીને સરસ રીતે આપ્યો હતો. તેણે પોતાની ખુશી વ્યક્ત કરતાં કહ્યું હતું કે, વિશેષ ઓલ્મપિક શીતકાલીન ખેલ માટે રશિયામાં અમારી ટીમનું પ્રતિનિધિત્વ કરવાનો અવસર મેળવીને સમ્માનિત અનુભવી રહ્યો છું. આપણા રમતવીરો સૌથી સારું પરિણામ આપે એ માટે હું તેમને પ્રોત્સાહિત કરીશ.\nPrevious articleઅમદાવાદ : ગુજરાતમાં સાત વર્ષની સરખામણીમાં આ વર્ષે સૌથી ઓછો વરસાદ\nNext articleસંસદની કાર્યવાહી અટકી : PM મોદીએ કહ્યું- વિપક્ષ સંસદ ચાલવા દેતુ નથી


Read Gujarati Story ખેડૂત અને ડાકણ\nખેડૂત અને ડાકણ\nGujarati Story : #3740 Gujarati Story Children : #242\nઘણા વરસો પહેલાની આ વાત છે. એક ગામ હતું. તે ગામમાં અનેક લોકો રહેતા હતા. અગામના લોકોનો મુખ્ય વ્યવસાય ખેતી હતો. એ ગામની નજીકમાં જ એક મોટું જંગલ હતું. આ જંગલ ઘણું જ ભયાનક અને ડરામણું હતું. એ જંગલમાંથી એક રસ્તો પસાર થતો હતો. તે આગળ એક મોટા શહેરમાં નીકળતો હતો. આ ગામના લકો પોતાના જીવન જરૂરી ચીજ વસ્તુઓ લેવા માટે આ બજારમાં જતાં. આ બજારમાં જવાનો એક બીજો રસ્તો પણ હતો. પણ તે ઘણો લાંબો હતો. જયારે જંગલમાંથી જવાનો આ રસ્તો ઘણો ટૂંકો હતો. પણ જંગલ ખુબ ભયાનક હતું. એટલે લોકો લાંબા રસ્તે થઈને જ બજારમાં જતાં. જંગલના રસ્તે જતાં નહિ. કારણકે ભૂતકાળમાં જંગલના રસ્તે ગયેલા ઘણા લોકો જંગલમાં ગૂમ થઇ ગયા હતા. જે પાછા આવ્યા જ નહતા.\nહવે એક સમયની વાત છે. આ ગામમાં ખેડૂત દંપતી રહેતું હતું. તેમાં ખેડૂત ખુબ સંતોષી અને મહેનતુ હતો. જયારે તેની પત્ની થોડી લાલચુ અને સ્વાર્થી હતી. એકવાર આ ખેડૂતને ખેતીમાંથી સારા એવા પૈસા મળ્યા. એટલે તેને વિચાર્યું કે લાવ મારી પત્ની માટે એક સરસ મજાની સાડી લઇ જાઉં. તે ખુશ થઇ જશે. આમ વિચારી તેને એક સાડી લીધી અને પોતાના ઘરે ગયો. અને પોતાની પત્નીને સાડી આપી. પણ ખેડૂતની પત્ની લાલચુ હતું. તેને કહ્યું, ‘આ સાદી તો ખુબ જ સસ્તી છે. તમે મારા માટે બીજી મોઘી સાડી લઇ આવો. ત્યારે ખેડૂતે કહ્યું, ‘હવે અત્યારે દિવસ આથ્મ્વવા આવ્યો છે. શહેરમાં જઈને પાછા આવતા રાત પડી જશે. એટલે હું કાલે સવારે જઈને સાદી બદલાવી આવીશ. પણ ખેડૂતની પત્ની માની નહિ. એને કહ્યું ‘ના અત્યારે જ જાઓ.’ ના છૂટકે ખેડૂતને શહેરમાં જવા નીકળવું પડ્યું.\nહવે શહેરમાંથી પાછા આવતા મોડું થઇ ગયું. અંધારું થવા આવ્યું હતું. જો ખેડૂત લાંબા રસ્તે તહીને જાય તો ઘરે પહોંચતા મોડું થાય. એટલે એણે જંગલમાંથી ટૂંકા રસ્તે ઘરે જવાનું નક્કી કર્યું. તેને થોડો ડર તો લાગતો હતો. પણ જલ્દી પહોંચવા માટે તેને ટૂંકો જંગલનો રસ્તો પસંદ કર્યી. તે જંગલમાંથી પસાર થતો હતો. એટલામાં તો અંધારું થઇ ગયું. ચારેબાજુ જંગલના પ્રાણીઓના ભયંકર અવાજ આવી રહ્યા હતા. છતાં તે હિંમત કરીને ચાલતો હતો. એટલામાં રસ્તામાં એક ડાકણ આવી. તેને જોઇને ખેડૂત ડરી ગયો. ડાકણ તે ખેડૂતને પકડીને એક ગુફામાં લઇ ગઈ. અને ત્યાં પૂરી દીધો.\nઆ બાજુ ગામમાં અડધી રાત થઇ તો પણ ખેડૂત ઘરે ના આવ્યો. એટલે હવે તેની પત્નીને ચિંતા થવા લાગી. એમ કરતાં આખી રાત વીતી ગઈ. બીજા દિવસનો સુરજ ઉગ્યો તો પણ ખેડૂત ઘરે ના આવ્યો. હવે તેની પત્નીને ચિંતા થવા લાગી. તેને પોતાની ભૂલ પર અફસોસ થવા લાગ્યો. મેં મારા પતિને સાડી બદલવા ના મોકલ્યા હોત તો સારું હતું. પણ હવે પસ્તાવો કરવાથી શું થાય. તેને ગામના લકોને ભેગા કર્યા. અને જંગલમાં જઈ ખેડૂતની શોધ કરવાનું નક્કી કર્યું.\nગામ ભેગું થયું. અને ઘણી ચર્ચા કર્યા પછી કેટલાક લોકો હથિયાર લઇ જંગલમાં ખેડૂતને શોધવા નીકળ્યા. ઘણું શોધવા છતાં ખેડૂત મળ્યો નહિ. ત્યાં એક માણસની નજર જંગલમાં એક ગુફા પર પડી. પછી બધા લોકો ત્યાં ગુફામાં પહોંચ્યા. ત્યાં જઈને જોયું. તો પેલો ખેડૂત અંદર ગુફામાં જ હતો. પણ તેને સાંકળ વડે બંદી બનાવી દેવામાં આવ્યો હતો. એટલું જ નહિ. એ ખેડૂત સિવાય બીજા ગૂમ થયેલા લોકો પણ ત્યાંજ જ હતા. બધા લોકે ભેગા મળી તેમને છોડાવ્યા. અને પૂછ્યું કે તમને અહી કોને બાંધ્યા હતા.\nત્યારે પેલા ખેડૂતે વાત કરી. કે આ ગુફામાં એક ડાકણ રહે છે. તે જંગલમાંથી નીકળતા લોકોને પકડીને આ ગુફામાં કેદ કરે છે. પછી એમની પાસે ગુફામાં ખોદવાનું કામ કરાવે છે. એ દકાનનું કહેવું છે કે આ ગુફામાં નીચે સોનું છે. એ મેળવવા માટે તે લકોને પકડી તેમની પાસે ખોદાવે છે. પછી બધા લોકે ભેગા મળી ડાકણને પાઠ ભણવાનું નક્કી કર્યું. બધા લકો ગુફામાં સરસ જગ્યા જોઈ સંતાઈ ગયા.\nથોડી વાર પછી ડાકણ આવી. એટલે બધા જ લોકો એક સાથે આ ડાકણ પર તૂટી પડ્યા. અને તેને પકડીને બાંધી દીધી. પછી બધાને ખબર પડી કે એ ડાકણ તો એક સ્ત્રી હતી. અને સોનું મેળવવા આમ કરતી હતી.\nપછી બધા ગામલોકોએ ગુફામાં ખોદકામ કર્યું. ત્યાંથી સોનું મળ્યું. તે બધા ગામલોકોએ સરખા ભાગે વહેંચી લીધું. અને એ ડાકણને ત્યાં ગુફામાં જ છોડીને બધા ગામમાં સહી સલામત પાછા આવ્યા. તે દિવસથી ગામ લોકોના મનમાંથી જંગલનો ડર નીકળી ગયો. ખેડૂતની પત્ની પણ પોતાની ભૂલ બદલ પસ્તાવા લાગી. તેને ખેડૂતની માફી માગી. ખેડૂતે પણ તેને માફ કરી દીધી. પછી એ ગામના બધા લોકો સુખેથી રહેવા લાગ્યા.\nડાકણ ખેડૂત ભેટ સાડી જંગલ


રાવજી: તારા ‘ખેતરને શેઢેથી’ (શનિવાર,7ડિસેમ્બર 2013) | Gujarati Literary Academy (UK) – ગુજરાતી સાહિત્ય અકાદમી (યુ કે)\nરાવજી: તારા ‘ખેતરને શેઢેથી’ (શનિવાર,7ડિસેમ્બર 2013)\nHome » કાર્યક્રમો » રાવજી: તારા ‘ખેતરને શેઢેથી’ (શનિવાર,7ડિસેમ્બર 2013)\nકાવ્યચર્યા(ડિસેમ્બર)ની બેઠકમાં દિવંગત કવિ રાવજી પટેલને એમની ૭૫મી જ્ન્મજયંતિ નિમિત્તે સંભારવાનો ઉપક્રમ હતો. જોગાનુજોગ તાજેતરમાં જ અવસાન પામેલા કવિ અને લેખક પવનકુમાર જૈનને સંભારવાનો પણ અવસર સાંપડ્યો. ભારતથી વિલાયતની મુલાકાતે આવેલા ૠતુલભાઈ જોશીએ પવનકુમાર જૈનના કાવ્યોને એમના કાવ્યપાઠ અને ચર્ચા દ્વારા ઉઘાડી આપ્યા હતા. પવનકુમાર જૈનની કેટલીક કવિતાઓને કેન્દ્રમાં રાખીને લખાયેલો લેખ આ સાથે પ્રસ્તુત છે.\nજીવનના કરુણ વાસ્તવની ચોખ્ખી કવિતા • મણિલાલ હ. પટેલ\n’65 કાવ્યો’, 2012 : પ્રકાશક પોતે, વિક્રેતા : નવભારત સાહિત્ય મંદિર, મુંબઈ – 2, અમદાવાદ – 1, મૂલ્ય રૂ. 150/-\nચાળીસ-બેતાળીસ વર્ષો (1970થી 2012) બાદ પવનકુમાર જૈન ’65 કાવ્યો’ લઈને ગુજરાતી કવિતાના ભાવકો સામે હાજર થયા છે. ત્યારે એ પણ ખ્યાલ અાવે છે કે ઘણું અોછું લખનારનું પણ બધું સર્જન ઉત્તમ કે ‘વરેણ્ય’ નથી હોતું, છતાં સાનંદ કહેવાનું મન થાય છે કે પવનકુમારના અા સંચયમાંની અડધોઅડધો રચનાઅો કોઈ ને કોઈ વિશેષને કારણે ધ્યાનપાત્ર છે. પવનકુમારનાં કેટલાંક નોંધપાત્ર કાવ્યો ભાવકને રોકે છે ને થોડાંક તો ભાવકને જે તે કવિતામાં વધુ સમય રોકી રાખે છે. … ભાવક અાવાં કાવ્યોને પોતાની સાથે રાખીને વિચારતો વિચારતો અાગળ વધે છે. અા કવિતા સંવેદન અને વિચાર બેઉ જગવે છે.\nહા, પવનકુમારની કવિતા વિચારવા પ્રેરે છે − બલકે એની ઠંડી તાકાતથી વિચારવા મજબૂર કરે છે. એમાંની વેદના-સંવેદના પણ ભાવકમનમાં અાંદોલનો જગવે છે. પવનકુમારને કશુંક પોતાની ભીતરમાં પજવતું, અજંપ કરતું રહે છે તે ભાવકોને જણાવવું છે − જુદી રીતભાતે વર્ણવવું છે − સંકેતો પણ ઝાઝા પ્રયોજ્યા વિના એને વિધાનો વડે જ વ્યંજનાઅો રચીને ભાવજગતને − વિચારનો સંસ્પર્શ અાપીને અભિવ્યક્ત કરવું છે, એટલે અા કવિતામાં ભાષાનો મૂળ સંકેત સાચવીને પ્રત્યક્ષ પ્રયોગ કરવામાં અાવ્યો છે. લાભશંકર ઠાકર જેવી ભાષા-રમતો કર્યા વિના, શબ્દાળુ જલ્પનો-પ્રલાપો કર્યા વિના પવનકુમાર ભાષાની − શબ્દની, જીવનની કરુણ નિરર્થકતાની તથા હોવાપણાની વ્યર્થતાની અને એની પીડાની પોંસરી-સોંસરી વાત કરે છે; એ કવિતાની ભૂમિકાએ મજાની વાત છે.\nદાખલા તરીકે 1 : ‘પ્રતિસાદ’, (પૃ. 64) કાવ્યરચના નોંધીએ :\nશબ્દો નાનાં બાળકો જેવા નથી\nકે મારે એમને ફોસલાવવા પડે\nકે ધમકાવવા પડે;\nન તેઅો મારા દુશ્મન જેવા છે\nકે મારે એમની સાથે લડવું પડે;\nતેઅો કળણમાં ખૂંપતા\nવટેમાર્ગુઅો જેવા પણ નથી\nકે મારે એમને બહાર ખેંચી કાઢવા\nમથામણ કરવી પડે.\nવસ્તુત: તેઅો મારા\nએ સરળ દેશવાસીઅો જેવા છે,\nજેમને હું કોઈ ઘર, શેરી કે\nઠેકાણા વિશે પૂછું\nત્યારે તેઅો તદ્દન ભાર વિના\nરસ્તો બતાવી દે છે.\nને અાપણે યાદ રાખીએ કે કવિનો અભિપ્રેત રસ્તો વળવળાંકોથી ભરપૂર હોય છે. ભાષા સામાજિક વારસો છે ને બધા જ સાંસ્કૃિતક સન્દર્ભો રજૂ કરવા સારુ સક્ષમ બલકે સમર્થ પણ છે. નરી શબ્દાળુ રમતો રમીને કવિતાને નામે, ભાષાને નામે ભાવકોને, પોતાને મળેલી કીર્તિથી ભરમાવતા કવિશ્રેષ્ઠીઅોને અા કવિતા પડકારે છે.\nદાખલા તરીકે2: હોવાનો અર્થ (પૃ. 25) કાવ્ય વાંચીએ :\nહમણાં હમણાંનો હું\nહોવાનો અર્થ શોધવા માંડ્યો છું.\nકદાચ, ઘરડાપો અનુભવાય છે.\nશબ્દ-કોયડા ઉકેલું છું,\nદાળ-ઢોકળી ખાઉં છું,\nએક પડોશી સાથે મળી\nબીજાની કૂથલી કરું છું,\nદરિયાકિનારે સૂર્યાસ્ત જોઉં છું,\nરાતાં ગુલાબ ઉછેરું છું,\nચોપડીઅોનાં પ્રૂફ્સ વાંચું છું,\nભગવાન ન હોવા વિશેની\nતર્કપૂર્ણ દલીલો સમજવા\nયા નિશા સર્વ ભૂતાનામ્-માં\nપાછલા પહોરે ઊંઘું છું,\nગમે તે કરું છું −\nહોવાનો અર્થ નથી સાંપડતો.\nહવે અા ફીફાં ખાંડવાનું\nબંધ કરું, અને માથેથી\nરોજ કેટલા વાળ ખર્યા,\nતે એક પોથીમાં નોધવા માંડું,\nતો કેમ રહેશે ?\nઅાપણે સેંકડો અર્થપૂર્ણ કાર્યો કરીએ છીએ − એમ માનીએ છીએ તે ખરેખર સાચું છે ખરું ? અા કવિતા તમને વિચારતા અને વિમાસતા કરી મૂકે છે ! અાપણા જીવનવ્યવહારોમાંથી પણ ‘હોવાનો અર્થ’ મળતો નથી; હોવાપણાનો અા પીડાનો કશો બીજો વિકલ્પ નથી. … જે છે તે ફીફાં ખાંડવા જેવું જ છે ! એટલે છેલ્લે કવિ નિરર્થક પ્રવૃત્તિ વડે જ નિરર્થકતાઅોનો છેદ ઉરાડી દેવા ચાહે છે. અહીં હળવાશ છે ને એની ભીતરમાં પીડાનો પારાવાર છે. કશાં પ્રતીક-કલ્પનોના ઠઠારા વિના કવિ પોતાની સંવેદનાને વિચાર સુધી લઈ જઈને ભાવકમાં એક પલીતો ચાંપી દે છે. હજી શબ્દચાતુરીમાં રાચતા અાધુનિકો અામાંથી કશુંક તો જરૂર સમજશે.\nકવિતા કરવાની જો એકસો એક રીતિઅો છે તો પવનકુમાર પાસે એનાથીય અાગળની અને અઘરી નહીં એવી નોખી ને નવી નિજી રીતિ છે. અા કવિ કશુંક ખાસ કહેવા-પહોંચાડવા માગે છે. ઉદાહરણ તરીકે અાપણે ‘અોત્તારીનો !’ (પૃ. 15) રચના જોઈ શકીશું. પહેલાં જન્મવાની પીડા પછી હોવાપણાની પીડા. દુનિયા પાસે તો એનાં ચશ્માં, એની રીતરસમો છે. તો ભલે, કોઈ એમાંથી બચી શકતું નથી, પણ અા કવિ અાપણને એ પીડાઅોની સામે સમાજજીવનના (નિરર્થક) વ્યવહારોને juxtapose કરી બતાવે છે − અાથી અાપણી પીડાઅોનો ચહેરો અાપણે વધારે ચોખ્ખો જોઈ શકીએ છીએ. …\nપવનકુમાર પાસે વિડંબના અને એને રજૂ કરવા સારુ વક્રોક્તિનું અોજાર છે. … ને એમને અોજાર વાપરતાં અાવડે છે. ‘ભાઈઅો’ કાવ્યો તથા શાકભાજી-શાકબકાલુવાળાં કાવ્યો વાંચતાં અાપણે ચૉંકી જઈએ છીએ. ‘ફળ અને શાકભાજી’ (પૃ. 46) કાવ્યમાં શાક કે ફળની પસંદગી કરવાની અાપણી સાવ સાદી દેખાતી પ્રવૃત્તિને વર્ણવતાં વર્ણવતાં પવનકુમાર એમાં અાપણી વૃત્તિને − રતિસંદર્ભિત વૃત્તિને − ચીંધી અાપે છે ત્યારે અાપણે છાનામાના સંકોચાઈએ છીએ ને મનોમન કાવ્યનો નાયક જે વાત કહે છે તેમાં રાજીરાજી સંમત થઈ જઈએ છીએ. … જાતીયતાની રસપેશીઅોને અા કવિ બરોબર પ્રમાણી અાપે છે.\nકવિની વાત મૂકવાની સહજ સરળ રીતિ પણ તિર્યક થઈ ઊઠે છે. જુઅો :\nઅાછી લીલી, કૂણી\nદૂધી દેખાય છે.\nહાથમાં લઉં છું.\nનખ મારું છું.\nચમકી જાઉં છું.\nપોતાને કહું છું :\nના, એ કેવળ દૂધી છે.\nબસ, કેટલી કૂણી છે\nએ જોતો હતો.\nમોટાં, કેસરી સંતરાં છે.\nહથેળીમાં લઈ સહેજ\nહથેળી, અાંગળીઅો વડે\nનજાકતથી દબાવું છું.\nસભાન થઈ ઊઠું છું.\nબીજી કોઈ વાત નથી.\nસંતરાં સૂકાં ને પોચાં\nતો નથી એટલું જ\nકવિ લીંબુ અને લીલું નાળિયેર પણ અા રીતે રજૂ કરે છે ને અંતે અાખી રચનામાં બીજા મસૃણ દેહને અાપણી સામે −બલકે ભીતરમાં અાપણે અનુભવતા રહીએ છીએ. … કવિતાનો અા કુંવારો અાનંદ મજા કરાવે છે.\nઅમારા નજીકના પૂર્વજો એટલે કે અાધુનિકો જે કાવ્યનો ઉલ્લેખ કરવાનું ટાળે એ કાવ્ય હું અહીં અાખે અાખું (પૂર્ણકદના દૃષ્ટાંત લેખે) ટાંકું છું :\nદાખલા તરીકે, ઘરડા ભીંડા (પૃ. 51)\nમોટા અને બીથી\nફાટફાટ થતા હોય છે.\nછોડ પર રહી જાય,\nતો સુકાઈને નક્કી ફાટે છે.\nઘરડા ભીંડાના શાકમાં\nલહેજત નથી આવતી.\nપણ શિખાઉ બકાલું\nલેનારો મોટું કદ\nજોઈ હરખાય છે.\nકૂણા ભીંડાની તાજપને\nએ કઈ રીતે વરતે?\nભીંડા અને સાહિત્યકારોની\nસરખામણી નથી થતી.\nતથાપિ, આ અળવીતરું મન\nઅાપણે ત્યાં, અા કાવ્યમાં દર્શાવ્યા છે તેવા ‘ભીંડા’ ઉપલબ્ધ છે. ખેર. પણ કવિની અા વ્યંગોક્તિઅો અાસ્વાદ્ય છે. ‘ઘરડા ભીંડાના શાકમાં / લહેજત નથી અાવતી.’ − અા વિધાન વાંચતાં મને હજુય કૃતક અાધુનિક રીતિમાં રેકર્ડ વગાડ્યા કરતા વડીલકવિઅો કેમ યાદ અાવતા હશે ? કેટલાક સમકાલીનો પણ અા જ હરોળમાં ઊભા છે. વિધાનો વડે કવિતા કરનાર પાસે વસ્તુ અને મર્મ બંનેની પહેચાન જોઈએ. પવનકુમારમાં એ ભરપૂર માત્રમાં છે.\nસાવ ઘરેલુ અને સાદીસીધી વાતને કે વસ્તુને પવનકુમાર કવિતાના ચીપિયાથી પકડીને રજૂ કરે છે ત્યારે ભાવકના મનમાં જાદુઈ અનુભવ થાય છે. અાવાં બે કાવ્યો તો ખાસ નોંધવાનું મન થાય છે. 1. ‘નકશાની વાત’ (પૃ. 32) અને 2. ‘મનમાં ગાંઠ વાળો’ (પૃ. 34). પહેલા કાવ્યનો માત્ર એક ખંડ ટાંકું છું :\n‘નકશામાં નદીઅો અને\nપહાડો હોય છે,\nરણ હોય છે,\nદિવસે પણ જ્યાં કંઈ\nન સૂઝે એવાં ગાઢ\nજંગલો હોય છે,\nમેદાનો હોય છે,\nઅખાતો અને ભૂશિરો હોય છે;\nધ્રુવ-પ્રદેશો, સમશીતોષ્ણ કટિબંધો\nઅને ઉષ્ણ કટિબંધ હોય છે.’\nહું અાટલું લખી\nમારા મિત્રે કહ્યું :\n‘નારીદેહ’ મૂકી જો.\nજાદુ થઈ જશે.\nઅાપણે ત્યાં નારીને પૃથ્વી સાથે, ધરતી માતા સાથે, જુદે જુદે સન્દર્ભે સરખાવી છે. પણ ના, અહીં એ વાત તો છે જ નહીં ! અહીં તો પૃથ્વી અને નારીદેહને અમસ્તાં juxtapose કરી જોતાં જ એક જુદું ને જાદુઈ વિશ્વ ખૂલી અાવે છે ને એની સ્તો મજા છે. જયંત પાઠક તથા અન્યોની કવિતામાં પૂર્વે અાવાં અન્યોક્તિઅો, રૂપકો કે પ્રતીકો પ્રયોજાયેલાં છે, પણ અહીં અછાંદસ-બલકે ગદ્યકાવ્યના લિહાજમાં જે રીતે અભિવ્યક્તિ થઈ છે તે રોમાંચક બની રહી છે. પવનકુમારની કવિતામાં મર્માળુ હાસ્ય ઘણી વાર સૂચક બની રહે છે. દાખલા તરીકે, ‘બાપલિયા, માણસ છું’ (પૃ. 27) રચના. જીવન જીવવા વિશે સલાહ અાપનારાઅોની સલાહ પ્રમાણે જીવીએ તો પથ્થરનું પૂતળું થઈ જવાય. એટલે કવિ તો શિખામણખોરોને ગાંઠવાની જ ના પાડે છે, કેમ કે અાપણે માણસ છીએ − મશીન નહીં.\n‘મને મરી જવાનું મન થાય છે.’ (પૃ. 28) કાવ્યમાં પણ તીખો-તીણો વ્યંગ છે. અાપણે સાવ સાધારણ કાર્યોને જાણે કે મહાન કાર્યો કરતા હોઈએ એમ ઘટાવીને; જાતને વ્યસ્ત ગણાવીને પોરસાવીએ છીએ. શમણાં જોઈએ છીએ ને એમ દિવસો-વર્ષો ફોગટ જીવ્યા કરીએ છીએ. … જો કે અા માયાના જગતમાં અા જ તો માણસની નિયતિ છે. … ન મરી શકીએ − ન તો બાવા બની શકીએ − કળાની કાણી થેલીમાં બધી વાતો ભરીને નિરાંતવા જીવવા મથતો માણસ કેવો તો નિ:સહાય છે. હોવાપણાનું અા કરુણ સત્ય છે. ‘કાગળની હોડી’ (પૃ. 62) કાવ્યમાં પણ કવિલેખક હોવાની નિયતિ દર્શાવી છે. અસ્તિત્વ પીડામુક્ત કદી નથી હોતું − એવું સત્ય અા કવિની કવિતામાં સહજ-સરળ રીતે અભિવ્યક્ત થાય છે.\nઅાગળ વધવા તથા સુખી થવા સારુ માણસો મનમાં ગાંઠ વાળે છે. … પણ માણસોનાં મન તો છેવટે ગાંઠોથી જ ભરાઈ, ગૂંચવાઈ જાય છે. કવિ ગાંઠ વાળવાની નિર્ર્થકતા સમજી ચૂક્યો છે એટલે એ ગ્રંથમુક્ત થવાની નિષ્ફળ મથામણ શરૂ કરે છે :\nદાખલા તરીકે,4: ‘મનમાં ગાંઠ વાળો’ − (પૃ. 34)\nકાચી વયે દાદીમાએ\nકહ્યું હતું : ‘બેટા, મનમાં\nગાંઠ વાળ, કે … ’\nપછી તો બા-બાપુજી,\nજ્ઞાનીઅો, સહુ કહેતા\nગયા : ‘મનમાં ગાંઠ\nવાળો, તો કામો પાર પડશે.\nઅાગળ વધશો. સુખી થશો.’\nહું વર્ષાનુવર્ષ મનમાં\nગાંઠો વાળતો રહ્યો.\nઅાજે જોઉં છું તો\nતમારા, મારા, અાપણા\nગાંઠો જ ગાંઠો છે …\nકોઈ કામ પાર નથી પડતું.\nતસુય ખસી નથી શકાતું.\nના, હવે કામો પાર\nઅાગળ નથી વધવું,\nસુખી પણ નથી થવું.\nજરાક મથી જોઉં,\nખૂલતી હોય તો …\nઅાપણે, સૌ ભાવકોએ પણ અા કામ કરવા જેવું છે. … કવિતા ગ્રંથિમુક્ત કરીને સૌન્દર્યલોકમાં લઈ જતી હોય તો અા ’65 કાવ્યો’ એ દિશામાં પ્રસ્થાન કરાવે છે.\n(તા. 19-20મી મે, 2013, વિદ્યાનગર)\n(કમલ વોરા – નૌશિલ મહેતા સંપાદિત “એતદ્દ”, 200, પૃ. 49-50, અૉક્ટોબર-ડિસેમ્બર 2013)\nપવનકુમાર જૈનના કાવ્યસંગ્રહ “૬૫ કાવ્યો”ની પીડીએફ ‘એતદ્’ના તંત્રી કમલભાઈ વોરાના સૌજન્યથી સાદરઃ[ PDF ]\n← પ્રીતિ સેનગુપ્તા સાથે એક સાંજ (5 ઑક્ટોબર 2013)\nવલ્લભ નાંઢા : પંચોતેરમે (30 માર્ચ 2014) →\nશ્રી પ્રવીણસિંહ ચાવડાની ટૂંકી વાર્તા ‘વિઝિટ’નું પઠન – વાર્તાવર્તુળ (શનિવાર, 15 જાન્યુઆરી 2022)\nદીપક મહેતા સાથે એક બેઠક (શનિવાર, 01 જાન્યુઆરી 2022)\n‘સૌન્દર્યનું ગાણું’ (શનિવાર, 18 ડિસેમ્બર 2021)


ચેકડેમ — Vikaspedia\nવરસાદનું દરેક ટીપું સંગ્રહ કરવા માટે ચેકડેમ ઉભા કરવા રાજ્ય સરકારે નિર્ણય લીધેલ અને જેથી વરસાદના પાણીને વ્યવર્થ રીતે દરિયામાં વહી જતું અટકાવી શકાય. આવા ચેકડેમો નાના સ્ત્રાાવક્ષેત્રમાંથી પાણીને એકઠું કરે છે જેથી ભુગર્ભ જળ સપાટી ઉંચી લાવી શકાય અને આજુબાજુના ખેતરો, કુવાઓને આ પાણીનો લાભ મળે.\nઆવા ચેકડેમો વહી જતા પાણીને અટકાવવા માટે સક્ષમ છે. અને લગભગ ૧.૫ મીટર થી ર.૦ મીટરની ઉંચાઇના બનાવવામાં આવે છે અને તેમની સંગ્રહશકિત લગભગ ૦.૨૦ મી.ઘ.ફુટ થી ૧.૫૦ મી.ઘ.ફુટ હોય છે જેનાથી આજુબાજુના ૨ થી ૧૫ કુવાઓ, ટયુબવેલ (પાતાળ કુવાઓ) ને વઘારાનો ભુગર્ભ જળ રીચાર્જનો ફાયદો થાય છે. આવા ચેકડેમથી આશરે ૩ થી ૨૨ હેકટર વિસ્તારને સિંચાઇનો પ્રત્યક્ષ પરોક્ષ લાભ થાય છે.\nસામાન્‍ય રીતે ચેકડેમનો નિભાવ અને જાળવણી ખર્ચ અત્‍યંત ઓછો હોય છે. નીચા આડબંઘો હોવાને લીઘે તેમાંથી કેનાલો કાઢવામાં આવતી નથી. ૫ણ સીઘી રીતે ઉદવહન સિંચાઇ થઇ શકે છે. જેનો આજુબાજુના ખેડ્રતો લાભ લઇ શકે છે. પરોક્ષ રીતે પણ આજુબાજુના કુવાઓ રીચાર્જ થતા હોઇ કુવામાંથી ૫ણ ઉદવહન સિંચાઇ થઇ શકે છે\nઆવા ચેકડેમો માટે જમીન મેળવવી પડતી નથી તેથી જમીન મેળવવાના ખર્ચ તથા કાનુની પ્રક્રિયામાંથી પાર ઉતરવું ૫ડતું નથી. ચેકડેમની ઓછી કિંમતના લીઘે સામાન્‍ય ખેડુત પણ તેમાં સહભાગી થઇ શકે છે.\nકેટલાક નોંઘવાલાયક ફાયદાઓ :\nપાણીના હરિયાળા ૫ટ્ટાને લીઘે પક્ષીઓનું અને પ્રાણીઓનું સ્થળાંતર અટકયું.\nગ્રામ્‍ય વિસ્‍તારોમાં પીવાના પાણીની જવાબદારી સામાન્‍ય રીતે ગૃહિણીઓની હોય છે. તેથી તેમને પીવાના પાણી મેળવવાના તણાવથી મુક્તિ.\nભુગર્ભ જળને ટકાવી રાખવા માટે ચેકડેમો અતિ આવશ્‍યક..\nસ્‍ત્રાવક્ષેત્રમાં પાણીના પ્રવાહને રોકવાથી જમીનનું ઘોવાણ નિયંત્રણમાં આવ્‍યુ છે. નદીમાં પ્રવાહને રોકવાથી નદીના પુરમાં ૫ણ નિયંત્રણ.\nમોટા બંઘોની જેમ ખેડુતોની જમીન કે અન્‍ય જમીન સંપાદન કરવાનો પ્રશ્‍ન રહેતો નથી.\nનોંધ: આ ફાયદાઓ આઇ.આઇ.એમ. અમદાવાદના અભ્‍યાસ તારણના અંતે મુકવામાં આવ્‍યા છે.


આ પૌરાણિક મંદિરમાં માતાજીને કરાયો 1500 તોલા સોનાનો શણગાર, લોકો રાખે છે સંતાનપ્રાપ્તિની માનતા | gujarat surat salabatpura temple gets one and half kg gold\ngujarat surat salabatpura temple gets one and half kg gold\nઆસ્થા / આ પૌરાણિક મંદિરમાં માતાજીને કરાયો 1500 તોલા સોનાનો શણગાર, લોકો રાખે છે સંતાનપ્રાપ્તિની માનતા\nTeam VTV 09:46 PM, 02 Dec 19\nકહેવાય છે કે, શ્રદ્ધા હોય તો પુરાવાની જરૂર નથી. આ વાત ઈશ્વર આસ્થા સાથે વધારે જોડાયેલી છે. ભલે વિજ્ઞાન અને ટેકનોલોજીએ હરણફાળ ભરી હોય. ભલે આજે દરેક બાબત તર્કની એરણ પર ચકાસાઈ રહી હોય પરંતુ તેમ છતાં આજે પણ અનેક લોકો ઈશ્વર પર અપાર શ્રદ્ધા જોવા મળે છે.\nસુરતના ભવાની મંદિરમાં માતાજીને 1500 તોલા સોનાનો શણગાર\n217 વર્ષ જુનો ઇતિહાસ ધરાવે છે આ મંદિર\nલોકો સંતાન પ્રાપ્તિની રાખે છે માનતા\nમાત્ર શ્રદ્ધા જ નહીં પરંતુ દેવી દેવતાઓની મૂર્તિને પણ એવી રીતે શણગારે છે કે એ મૂર્તિ મનભાવન બની જાય છે. હાલ ગરીબો ભલે એક તોલું પણ સોનું ન ખરીદી શકતા હોય પરંતુ સુરતમાં ભવાની માતાની મૂર્તિને દોઢ કિલો સોનાથી શણગારવમાં આવી છે.\nસુરતમાં આવેલું છે પૌરાણિક મંદિર\nભક્તજનોની ભાવના અને સોનાના શણગારથી શોભતા મા ભવાનીની આ મનોહર મૂર્તિ સુરતમાં અનેક શ્રદ્ધાળુઓ માટે આકર્ષણ અને દર્શનનું કેન્દ્ર બની છે. મા ભવાનીના આ મનોહર શૃંગારદર્શનનો લાભ સુરત શહેરના સલાબતપુરા આસપાસ વિસ્તારના શ્રદ્ધાળુઓ લઈ રહ્યા છે. શહેરના સલાબતપુરા વિસ્તાર સ્થિત આવેલા મા ભવાની માતાનું આ મંદિર પૌરાણિક અને ઐતિહાસિક મહત્વ ધરાવે છે.\nમાતાજીને કરાયો 1500 તોલા સોનાનો શણગાર\nમંદિરની ઐતિહાસિકતાને પ્રમાણિત કરતી આ વાવ અને પ્રાચીન ધર્મગ્રંથોમાં તેનો ઉલ્લેખ શ્રદ્ધાળુઓની આસ્થા દ્રઢ કરે છે. હાલ આ મંદિરની સ્થાપના દિવની ઉજવણી ચાલી રહી છે. આ ઉજવણીના ભાગરૂપે માતાજીની મૂર્તિને 1500 તોલા સોનાનો શણગાર કરવામાં આવ્યો છે. દાયકાઓ પહેલા સુરતના નવાબે માતાજીને અઢી કિલો સોનાનો મુગટ ચડાવ્યો હતો. વર્ષમાં એકવાર માણેક, પન્ના, નિલમ જેવા દુર્લભ નંગોથી જાડિત આ અનુપમ મુગટના દર્શન કરીને શ્રદ્ધાળુઓ ધન્યતા અનુભવે છે.\nસંતાનની પ્રાપ્તિ થાય તેવી શ્રદ્ધાળુઓમાં માન્યતા\nમંદિરમાં આજે સોનાના દાગીનાનો વિશેષ શણગાર કરવામાં આવ્યો હતો. જેના દર્શન માટે મોટી સંખ્યામાં દર્શનાર્થીઓ ઉમટી પડયા હતા. નિસંતાન દંપતીઓ નવરાત્રી દરમિયાન અહીં દર્શનાર્થે આવે અને માતાજીનો પ્રસાદ ખાય તો તેમને સંતાનની પ્રાપ્તિ થાય તેવી શ્રદ્ધાળુઓમાં માન્યતા છે. સંતાન પ્રાપ્તિ બાદ અનેક શ્રદ્ધાળુઓ અઢી વર્ષ પછી સંતાનોની તસવીરો મંદિરમાં અર્પણ કરે છે. શ્રદ્ધાળુઓમાં ભવાની માતાના મંદિર પ્રત્યે અનેરી શ્રદ્ધા છે. અહીં આવીને નવી ઊર્જાનો અનુભવ કરે છે.\nદેવી દેવતાઓ પરની આસ્થા અને વિશ્વાસ એ સારી બાબત છે. સાથે સાથે એ પણ જાગૃતિ રાખવી જરૂરી છે કે આપણી શ્રદ્ધા ક્યારેય અંધ શ્રદ્ધામાં ન બદલાઈ જાય. કેમકે આપણા ધાર્મિક સ્થળો પણ જ્ઞાનપ્રકાશ, ઊર્જા અને વિશ્વાસના પ્રતીક છે તે ન ભૂલવું જોઈએ.\ngujarat surat salabatpura Gold ભવાની મંદિર સુરત VTV વિશેષ Vtv વિશેષ ન્યુઝ ગુજરાતી ન્યૂઝ


સુહાગરાત પર દુલ્હન કહેતી આજે ના કરો...તો પણ બેકાબુ થઈને ઉપર ચડી ગયો તો પત્નીએ પતિના પ્રાઇવેટને દાંત વડે કાપ્યો પછી - Chel Chabilo Gujrati\nસુહાગરાત પર દુલ્હન કહેતી આજે ના કરો…તો પણ બેકાબુ થઈને ઉપર ચડી ગયો તો પત્નીએ પતિના પ્રાઇવેટને દાંત વડે કાપ્યો પછી\nLive 247 Media March 3, 2022\nદેશભરમાંથી ઘણીવાર લૂંટેરી દુલ્હનની કિસ્સા સામે આવતી રહે છે. ઘણી યુવતિઓ યુવકને નિશાન બનાવી લગ્ન કરી લગ્ન બાદ ઘરમાંથી લૂંટ કરી નાસી છૂટતી હોય છે. ત્યારે હાલ જે કિસ્સો સામે આવ્યો છે તે ખૂબ જ ખૌફનાક છે. યુપીના કૌશામ્બીમાં જ્યારે એક વ્યક્તિએ હનીમૂન પર તેની સાથે બનેલી ભયાનક ઘટના સંભળાવી તો પોલીસ પણ દંગ રહી ગઈ. હકીકતમાં, લગ્ન પછી પણ વ્યક્તિની નવી વહુ તેની નજીક આવવાની ના પાડી રહી હતી. લગભગ 25 દિવસ સુધી આમ જ ચાલ્યું. એક દિવસ પતિએ તેની નવી વહુ સાથે સુહાગરાત મનાવવાનો પ્રયત્ન કર્યો.\nત્યારપછી દુલ્હનએ પતિના પ્રાઈવેટ પાર્ટને દાંત વડે કાપ્યો. તે કંઈ સમજે તે પહેલા જ નવવધૂ રોકડ અને દાગીના લઈને ભાગી ગઈ હતી. મામલો કૌશામ્બી જિલ્લાના કોખરાજ વિસ્તારના એક ગામનો છે. પીડિતે જણાવ્યું કે તેમના લગ્ન 27 જાન્યુઆરીએ મિર્ઝાપુરના વિંધ્યાચલમાં થયા હતા. પત્નીએ હનીમૂનના દિવસે પણ શારીરિક સંબંધ બાંધવા દીધો ન હતો. તે કોઈને કોઈ બહાનું કરીને સુહાગરાત મનાવવાનો ઇનકાર કરતી રહી. 22 ફેબ્રુઆરીની રાત્રે તેણે તેની પત્ની સાથે સુહાગરાત મનાવવાનો પ્રયાસ કર્યો હતો.\nશારીરિક સંબંધ બાંધતી વખતે પત્નીએ પતિના પ્રાઈવેટ પાર્ટને દાંતથી કાપ્યો. આ પછી તે વ્યક્તિ પીડાથી કંટાળી ગયો. તે પલંગ પર જ વિલાપ કરવા લાગ્યો.આ દરમિયાન નવવધુ રોકડ અને દાગીના લઈને ફરાર થઈ ગઇ. વ્યક્તિનું કહેવું છે કે આ તકનો લાભ લઈને દુલ્હન લગભગ 65 હજાર રૂપિયા રોકડા અને દાગીના લઈને ફરાર થઈ ગઈ. પીડિતે પોલીસનો સંપર્ક કર્યો અને આ ઘટના વર્ણવી. ઘટનાની જાણ થતાં પોલીસ પણ સ્તબ્ધ થઈ ગઈ હતી.\n22 ફેબ્રુઆરીની રાત્રે જ્યારે યુવક સુહાગરાત મનાવવાના પ્રયાસમાં નવી વહુ સાથે શારીરિક સંબંધ બાંધવા માંગતો હતો ત્યારે યુવતીએ તેને ડરાવ્યો હતો.પીડિતનો આરોપ છે કે શારીરિક સંબંધ બાંધવાની કોશિશ કરતી વખતે પત્નીએ તેના પ્રાઈવેટ પાર્ટને દાંત વડે કાપ્યો, જેના કારણે તે રડવા લાગ્યો. સ્થાનિક પોલીસને શંકા છે કે યુવતીએ લૂંટના ઈરાદે લગ્ન કર્યા હતા. હવે આરોપી કન્યાની શોધ કરવામાં આવી રહી છે.\nદરિયા વચ્ચે બિકીની જેવું આ શું પહેરીને બેસી ગઈ સંસ્કારી વહુ? તસવીરો જોતા જ પાણી પાણી થશો


નવા મેયર કોણ બનશે? 22મીએ હાઈકોર્ટ સમક્ષ સસ્પેન્સ ખુલશે\nબુધવાર, માર્ચ 20 2019, 00:29 Hrs(IST)\nનવગુજરાત સમય | Publish Date: Nov22018 3:55PM\n- પાંચમી નવેમ્બરે યોજાનારી સામાન્ય સભામાં મતદાન થશે, પરંતુ તેને સીલબંધ કવરમાં હાઈકોર્ટમાં રજૂ કરવામાં આવશે\n- પાંચમી નવેમ્બરે યોજાનારી સામાન્ય સભામાં મેયર સહિતના હોદ્દા મેળવવા માટે ચાલી રહેલી ખેંચતાણની વચ્ચે હાઈકોર્ટના નિર્દેશોના કારણે આશ્ચર્યજનક વળાંક આવ્યો છે. ભાજપના સમર્થનથી મેયર બનેલા પ્રવીણભાઈ પટેલ સામે ચાલી રહેલા પક્ષાંતર ધારાના કેસમાં હાઈકોર્ટે મેયરપદ માટે થયેલા મતદાનનું પરિણામ સીલબંધ કવરમાં હાઈકોર્ટ સમક્ષ રજૂ કરવા નિર્દેશ અપાયા છે. ૨૨મી નવેમ્બરે હાથ ધરાનારી સુનાવણીમાં આ અંગે નિર્ણય લેવામાં આવશે.\nમે-૨૦૧૬માં યોજાયેલી મ્યુનિસિપલ કોર્પોરેશનની ચૂંટણીમાં કોંગ્રેસ અને ભાજપ બંનેને ૧૬-૧૬ બેઠકો મળી હતી. કોંગ્રેસની ટિકિટ પરથી વિજયી બનેલા પ્રવિણભાઈ પટેલે ભાજપના ટેકાથી મેયર પદ મેળવ્યુ હતું. પ્રવિણભાઈએ પક્ષ દ્વારા અપાયેલા મેન્ડેટનો ભંગ કર્યો હોવાનું જણાવી કોંગ્રેસના કાઉન્સિલર શૈલેન્દ્રસિંહ બિહોલાએ નમોદિષ્ટ અધિકારી સમક્ષ કેસ કર્યો હતો. મેયર પ્રવિણભાઈ પટેલ તરફે આ કેસમાં રજૂઆતમાં થઈ હતી કે, તેઓ હજુ કોંગ્રેસમાં જ છે અને તેમને મેન્ડેટ ન મળ્યો હોવાથી તેના ભંગનો પ્રશ્ન ઉપસ્થિત થતો નથી. નમોદિષ્ટ અધિકારીના આ ચૂકાદાને શૈલેન્દ્રસિંહે હાઈકોર્ટમાં પડકાર્યો હતો.\nહાઈકોર્ટમાં આ કેસની સુનાવણી દરમિયાન, મેયર તરફથી રજૂઆત થઈ હતી કે, પાંચમી નવેમ્બરે તેમની મુદત પૂરી થઈ રહી છે. જેની સામે અરજદાર તરફથી જણાવાયુ હતું કે, મેયરને ડિસ્ક્વાલિફાય કરવા જોઈએ. આ મામલે કોર્ટે પાંચમી તારીખે મેયર પદ માટે યોજાનારી ચૂંટણીને જાહેર થયેલા કાર્યક્રમ મુજબ યોજવા જણાવ્યુ હતું. જો કે મેયરના મતને સીલબંધ કવરમાં હાઈકોર્ટમાં રજૂ કરવા જણાવ્યુ હતું. આ સાથે કોર્ટે પરિણામને પણ સીલબંધ કવરમાં રજૂ કરવા નિર્દેશો આપ્યા હતા. હાઈકોર્ટમાં ૨૨મી નવેમ્બરે યોજાનારી ચૂંટણીમાં આ બંને કવર ખોલવામાં આવશે અને ત્યાર બાદ મેયરના મતનું કવર ખોલવું કે નહીં તે અંગે નિર્ણય કરવામાં આવશે.\nચેરમેન-ડેપ્યુટી મેયરના પદનું શું થશે?\nપાંચમી નવેમ્બરે યોજાનારી ચૂંટણીમાં મેયર પદ માટે ચૂંટણી થવાની છે અને સ્ટેન્ડિંગ કમિટીના સભ્યો તથા ડેપ્યુટી મેયરની પસંદગી થવાની છે. ભાવિ મેયરની ચૂંટણી અને વર્તમાન મેયરના મત અંગે સર્જાયેલા સસ્પેન્સના કારણે ચૂંટણીનું પરિણામ સીલબંધ કવરમાં હાઈકોર્ટમાં રજૂ કરવા નિર્દેશ અપાયા છે. હાઈકોર્ટ દ્વારા ૨૨મી નવેમ્બરે આ અંગે નિર્ણય લેવામાં આવશે. જો કે પાંચમી નવેમ્બરની સામાન્ય સભામાં બહુમતિના બળે મેયર ઉપરાંતના અન્ય બે પદો પર વિજય નક્કી હોય તો તેનું શું થશે તે અંગે અસમંજસ ઊભી થઈ છે.\nકોંગ્રેસ ફોર્મમાં, ભાજપની મૂંઝવણમાં વધારો\nહાઈકોર્ટના આ નિર્દેશોના પગલે કોંગ્રેસની છાવણી ફોર્મમાં આવી ગઈ છે. અત્યાર સુધી ભાજપના ૧૬ સભ્યો અને મેયરના એક વોટ સાથે બહુમતિના માર્ગે આગળ વધી રહેલી ભાજપની છાવણીને મોટો ઝાટકો મળ્યો હોવાનું કોંગ્રેસના સભ્યો માની રહ્યા છે. મેયર સત્તાવાર રીતે કોંગ્રેસમાં છે ત્યારે તેઓ ભાજપના સભ્યને મત આપવાથી મુશ્કેલીમાં મૂકાશે અને કોંગ્રેસના સભ્યને મત આપે તો ભાજપની મુશ્કેલી વધશે. હાલની સ્થિતિએ કોંગ્રેસની છાવણીમાં આનંદની લહેર છે અને આ મામલે સર્જાયેલી કાનૂની મડાગાંઠ ઉકેલવા ભાજપના અગ્રણીઓએ કવાયત હાથ ધરી છે.


શુ ખરેખર પિતા બનવા વાળા છે સલમાન ખાન, અર્પિતાના બાળક જન્મ્યા પછી કહી આ વાત, જાણો વિગતે - GujjuClub\nBy GujjuClub January 4, 2020 1 Min Read\nસલમાન ખાન 27 ડિસેમ્બરે 54 વર્ષનો થઈ ચૂક્યો છે. એમના જન્મદિવસ વાળા દિવસે તેની બહેન અર્પિતાએ એક પુત્રીને જન્મ આપ્યો છે અને સલમાન ફરીથી મામા બન્યો છે. તેમણે તેમના જન્મદિવસ નિમિત્તે એક સ્ટુડિયોમાં મીડિયા સાથે વાત કરી હતી અને કહ્યું હતું કે તેમના પિતા બનવાની વિશેની ચર્ચા ફરીથી શરૂ થઈ ગઈ છે.\nજણાવી દઈએ કે સલમાનની બહેન અર્પિતાએ 27 ડિસેમ્બરે પુત્રીને જન્મ આપ્યો છે. અર્પિતા અને આયુષે તેનું નામ આયત રાખ્યું છે. જ્યારે સલમાન ખાનને પૂછવામાં આવ્યું કે તેણે તેના જન્મદિવસ પર કેવી રીતે દિવસની શરૂઆત કરી, તો તેણે જવાબ આપ્યો, ‘હું ઊંઘી ને ઉભો થયો અને મારો ફોન જોયો તો મને આયાતની તસ્વીર જોવા મળી. અમારા પરિવાર માટે આનાથી વધુ સારી ગિફ્ટ બીજું કશું હોઇ શકે નહીં. જ્યારે તેમને પૂછવામાં આવ્યું કે મામા બનવા માટે તે કેટલા ખુશ છો ત્યારે તેણે જવાબ આપ્યો, હવે મામાનું, કાકાનું, બસ હવે ખાલી બાપ બનવાનું બાકી છે.\nસલમાનની આ વાતથી એક વાર ફરીથી ચર્ચા શરૂ ગઈ છે કે શું તે ખરેખર પિતા બનશે. હકીકતમાં, રાની મુખર્જી બિગ બોસના એક એપિસોડમાં આવી હતી અને સલમાનને કહ્યું કે લગ્ન ના કરો પણ બાળક તો પેદા કરી લે. સલમાન આ વાત પર હા પણ કહ્યું હતું. જણાવી દઈએ કે કરણ જોહર અને તુષાર કપૂર ઈન્ડસ્ટ્રીમાં સરોગસીથી પિતા બની ચૂકયા છે. અર્પિતાની બેટીના નામ વિશે વાત કરતા સલમાન ખાને કહ્યું કે, બે નામ વિચારયા હતા એક સિપારા અને આયાત જેમાંથી અર્પિતાએ આયાત પસંદ કર્યું.\nતેણે કહ્યું કે તેના પિતા સલીમ ખાને સલમાનના બાળકો માટે આ બધા નામો વિચાર્યા હતા. તે કહે છે, તેનો વિચાર હતો કે જો મારો પુત્ર કે પુત્રી હોય, તો તેના નામ આ રાખવામાં આવશે, પરંતુ હવે આ નામ બીજાને મળી જશે. ત્યાં ફિલ્મ જગતની વાત કરીએ તો સલમાનખાનની ફિલ્મ દબંગ3અત્યારે 20 ડિસેમ્બરે રિલીઝ થઈ ગઈ છે, ફિલ્મ બોક્સ ઓફિસમાં ખૂબ કમાઈ કરી રહી છે.


બેન્કે કાપી લીધેલા ર૦૦ રૂપિયા PMOએ વ્યાજ સહિત પરત અપાવ્યા | PMO writes letter to SBI in Kanpur over complaint byawomen - Sambhaav News\nબેન્કે કાપી લીધેલા ર૦૦ રૂપિયા PMOએ વ્યાજ સહિત પરત અપાવ્યા\nકાનપુર: કાનપુરની એક મહિલાના એકાઉન્ટમાંથી બેન્કે ર૦૦ રૂપિયા વધુ જમા કરી લેવાના મુદ્દે મહિલાએ વડા પ્રધાનના કાર્યાલય (પીએમઓ)માં ફરિયાદ કરી હતી, જેના આધારે પીએમઓએ આ મહિલાને તેના પૈસા પરત આપવા બેન્કને પત્ર દ્વારા જાણ કરતાં બેન્ક તરફથી તે મહિલાને વ્યાજ સહિત પૈસા પરત મળી ગયા છે.\nકાનપુરના ઈન્દ્રાનગરમાં રહેતી ચંદ્રા મિશ્રના નામે સ્ટેટ બેન્કમાં એકાઉન્ટ છે. ચંદ્રાએ ડિસેમ્બર-ર૦૧પમાં ચાર લાખનો અકસ્માત વીમો રિન્યૂ કરાવવા બેન્કમાં ર૦૦ રૂપિયા જમા કરાવ્યા હતા અને તેના પતિનો ર૦ લાખનો અકસ્માત વીમો પણ રિન્યૂ કરાવ્યો હતો.\nબેન્કની ભૂલથી આ મહિલાના પતિના માત્ર ર૦૦ રૂપિયા લઈને ચાર લાખનો વીમો લેવામાં આવ્યો, જ્યારે 20 લાખના વીમામાં રૂ.૧,૦૦૦ થાય છે. ચંદ્રાએ આ વાત બેન્કને જણાવી હતી. બેન્કને તેની ભૂલ સમજાતાં રૂ.૧,૦૦૦ લઈને આ મહિલાના પતિની પો‌િલસી રિન્યૂ કરી દીધી.\nઆમ, બેન્કે રૂ.૧૦૦૦ને બદલે રૂ.૧ર૦૦ લીધા હતા. બેન્કે વધારાના જે રૂ.ર૦૦ લીધા હતા તે પરત માગવામાં આવતાં બેન્કે મહિલાને ધક્કા ખવડાવ્યા હતા. વારંવાર ધક્કા ખાવા છતાં પૈસા પરત નહિ મળતાં આ મહિલાએ બેન્કના ડીજીએમ અને વડા પ્રધાનને પત્ર લખ્યો હતો, જેના આધારે પીએમઓના પત્રથી આ મહિલાને પૈસા પરત મળી ગયા હતા.\nપીએમઓમાંથી બેન્કને પત્ર લખવામાં આવતાં બેન્કમાં ભારે દોડધામ મચી ગઈ હતી અને આ મહિલાને રૂ.ર૦૦ સાથે રૂ.૬૬ વ્યાજના પણ ચૂકવી દીધા હતા.


vaododara news: 'તારા બાળકનો શું વાંક?' પ્રેમી સાથે હોટેલમાં મળેલી યુવતીને પોલીસે આપઘાત કરતાં બચાવી - man jumps from balcony police rescue his married lover from ending life | I am Gujarat\nman jumps from balcony police rescue his married lover from ending life\n'તારા બાળકનો શું વાંક?' પ્રેમી સાથે હોટેલમાં મળેલી યુવતીને પોલીસે આપઘાત કરતાં બચાવી\nNavrang Sen | I am Gujarat | Updated: Oct 26, 2021, 12:11 PM\nપોતાના પરિણિત પ્રેમી સાથે વડોદરાની હોટેલમાં રોકાઈ હતી સુરતની ગર્ભવતી યુવતી, પોલીસને જોતા જ પ્રેમીએ બારીમાંથી કૂદકો મારી લેતા થયું હતું મોત\nયુવતી પતિના ઘરેથી કંઈ કહ્યા વિના નીકળી ગઈ હતી, 19 ઓક્ટોબરે નોંધાઈ હતી ગુમ થવાની ફરિયાદ\nયુવતી અને તેનો પ્રેમી વડોદરાની એક હોટેલમાં રોકાયા હતા, જ્યાં સોમવારે વહેલી સવારે પોલીસ પહોંચી\nપોલીસને જોતા યુવતીનો પ્રેમી બાલ્કનીમાંથી કૂદી જતાં મોતને ભેટ્યો, તે પણ કૂદવાની તૈયારીમાં જ હતી\nવડોદરા: શહેરના સયાજીગંજ વિસ્તારમાં આવેલી એમિટી હોટેલમાં પરિણિત પ્રેમિકા સાથે મળી આવેલા યુવકના આપઘાત મામલે ચોંકાવનારી માહિતી બહાર આવી છે. પ્રાપ્ત વિગતો અનુસાર, પોલીસ હોટેલ પર આવી પહોંચતા યુવક પહેલા માળેથી કૂદી જતાં તેનું નીચે પટકાવવાથી મોત થયું હતું. પ્રેમીએ ઝંપલાવ્યા બાદ યુવતી પણ તેની પાછળ કૂદવા માટે તૈયાર હતી. તે બારીમાંથી કૂદીને પાળી પર આવી પણ ગઈ હતી. જોકે, તે વખતે જ પોલીસે ગજબની સૂઝબૂઝ વાપરી તેને આપઘાત કરતાં રોકી લીધી હતી.\nઆ સમગ્ર ઘટનાની વિગતો એવી છે કે, સુરતમાં રહેતા 30 વર્ષના શરદ ભિસરાને 24 વર્ષની પરિણિત યુવતી સાથે પ્રેમસંબંધો હતા. થોડા દિવસ પહેલા શરદ અને તેની ગર્ભવતી પ્રેમિકા ઘરેથી કોઈને કંઈ કહ્યા વિના નીકળી ગયા હતા. શરદની પ્રેમિકા શ્રુતિ (નામ બદલ્યું છે) વડોદરા પહોંચી હતી, અને તેણે હોટેલમાં રુમ બુક કરાવ્યો હતો. હોટેલમાં તેણે પોતે જોબ માટે આવી હોવાનું જણાવ્યું હતું. ત્યારબાદ શરદ પણ તેના પતિ તરીકે ઓળખ આપીને હોટેલ પર આવ્યો હતો, અને બંને એક જ રુમમાં રહેતાં હતાં.\nબીજી તરફ, શ્રુતિ ઘરેથી ગાયબ થઈ જતાં તેના પતિએ સિંગણપોર પોલીસ સ્ટેશનમાં તેના ગુમ થવાની ફરિયાદ નોંધાવી હતી. તેણે શ્રૃતિ અને શરદના સંબંધો અંગે જાણ કરતાં પોલીસે બંનેના નંબર ટ્રેક કરવા માટે મૂક્યા હતા. જેમાં તેઓ વડોદરાના સયાજીગંજ વિસ્તારમાં હોવાનું કન્ફર્મ થયું હતું. સોમવારે સવારે 3.30 કલાકે પોલીસ શ્રૃતિના પિતાને લઈને હોટેલ પર પહોંચી ગઈ હતી.\nજોકે, હોટેલમાં સુરતની પોલીસને એન્ટ્રી ના અપાતા લોકલ પોલીસને જાણ કરવામાં આવી હતી. સયાજીગંજ પોલીસ લેડીઝ સ્ટાફ સાથે હોટેલ પહોંચતા જ મેનેજરે માસ્ટર કી દ્વારા દરવાજાનું લોક ખોલ્યું હતું. વડોદરા પોલીસને નીચે ઉભી રાખીને સુરત પોલીસ સવારે ચાર વાગ્યે રુમ નંબર 102ના દરવાજે પહોંચી હતી. પરંતુ રુમના દરવાજાની સ્ટોપર અંદરથી વાસેલી હતી. જેથી દરવાજો ખૂલ્યો નહોતો.\nપોલીસે દરવાજો ખોલવાનું કહેવા છતાં પણ શરદ અને શ્રૃતિ તેના માટે તૈયાર નહોતા. બીજો કોઈ વિકલ્પ ના રહેતા દરવાજો તોડવાની તૈયારી શરુ કરવામાં આવી હતી. આ દરમિયાન શ્રૃતિએ ચીસાચીસ કરી હતી. તે દરમિયાન જ ગભરાઈ ગયેલો શરદ બારી ખોલીને કૂદી ગયો હતો. તે સીધો રસ્તા પર પડ્યો હતો, અને ત્યાં જ તેનું મોત થયું હતું.\nશરદના કૂદ્યા બાદ તેની પ્રેમિકા શ્રૃતિ પણ કૂદવાની તૈયારીમાં જ હતી. તે બાલ્કનીની બહારની દીવાલ પર ઉભી હતી, ત્યારે પોલીસે તેને સમજાવી હતી કે, 'બેન તારા પેટમાં જે બાળક છે તેનો વિચાર કર.. આ બધામાં તેનો શું વાંક? અમે તારી સાથે છીએ, અને તને કંઈ નહીં થવા દઈએ.' પોલીસે તેને બારી ખોલી રુમમાં આવી જવા માટે પણ કહ્યું હતું. સાથે જ તેને એવી વાત પણ કરી હતી કે શરદ જીવે છે, અને થોડી જ વારમાં તેને હોસ્પિટલ લઈ જવાાશે.\nપોલીસની વાત માનીને શ્રૃતિ અંદર જતી રહી હતી. આખરે તેને હોટેલમાંથી સહીસલામત બહાર કાઢવામાં પોલીસને સફળતા મળી હતી. બીજી તરફ, પહેલા માળેથી કૂદી ગયેલા શરદને 108 બોલાવી હોસ્પિટલ લઈ જવાયો હતો, પરંતુ ત્યાં ફરજ પરના તબીબોએ તેને મૃત જાહેર કર્યો હતો. ઉલ્લેખનીય છે કે, પરિણિત શ્રૃતિ સાથે પ્રેમસંબંધ ધરાવતો શરદ પોતે પણ પરણેલો હતો.\nRead Next Story'બીજી કોઈ પટેલની છોકરી લાવ્યો હોત તો 100 તોલા સોનું મળ્યું હોત', દહેજ માટે પતિએ પત્નીને કાઢી મૂકી\nvaododara news surat crime news singanpore police station sharad bhisra sayajigunj police station lover jumps from window\nWeb Title : man jumps from balcony police rescue his married lover from ending life


Gujarati News » Photo gallery » Amazing features are coming on WhatsApp the color will change the drawing can be done\nડેસ્કટોપ પર નવો ઘેરો વાદળી રંગ ઉપલબ્ધ થશે, જે ફક્ત ડાર્ક થીમ પર જ દેખાશે. WhatsApp નવા ઈમોજી રિએક્શન ઈન્ફોર્મેશન ટેબનું પણ ટેસ્ટિંગ કરી રહ્યું છે.\nJan 18, 2022 | 1:27 PM\nWABetaInfoના રિપોર્ટ અનુસાર, WhatsApp ટૂંક સમયમાં એન્ડ્રોઇડ યુઝર્સને એક નવું ડ્રોઇંગ ટૂલ પ્રદાન કરી શકે છે. મેટાની ઇન્સ્ટન્ટ મેસેજિંગ એપ્લિકેશન ભવિષ્યના અપડેટમાં ઇમેજ અને વીડિયો માટે એક નવું પેન્સિલ ટૂલ ઉમેરવાનું પણ આયોજન કરી રહ્યું છે. અત્યારે વોટ્સએપ પર માત્ર એક જ પેન્સિલ ટૂલ ઉપલબ્ધ છે, જેને ટૂંક સમયમાં બે બનાવી શકે છે.\nજો અહેવાલો અનુસાર જોઈએ તો, WhatsApp ફોટો બ્લર ટૂલ પર પણ કામ કરી રહ્યું છે, જે ભવિષ્યના અપડેટમાં ઉમેરવામાં આવશે. આ ફીચર વોટ્સએપ બીટા (WhatsApp Beta)ના એન્ડ્રોઇડ 2.22.3.5 અપડેટમાં જોવામાં આવ્યું છે. જો કે, આ સુવિધા ડિફોલ્ટ રૂપે ડિસેબલ રહે છે.\nIs thereaObjectionable Messages on your WhatsApp Complain this way\nઉપરાંત, ઇન્સ્ટન્ટ મેસેજિંગ પ્લેટફોર્મની બીજી વિશેષતા જોવામાં આવી છે. આ ફીચર જણાવશે કે તમારો મેસેજ કોણે લાઈક કર્યો છે અને કયા ઈમોજીનો ઉપયોગ કરવામાં આવ્યો છે. એટલે કે આ ફીચર મેસેજ રિએક્શનની માહિતી આપશે.\nAmazing FeaturesTechnology NewsWhatsAppWhatsApp Beta\nસ્ત્રીઓ માટે મુખ્ય રસીઓ જે નવા જન્મેલા બાળકોને પણ આપે છે રક્ષણ


અભિષેક: ખુદા છે તો એને - આદિલ મન્સુરી\nખુદા છે તો એને - આદિલ મન્સુરી\nખુદા છે તો એને સ્મરી જોઈએ.\nદુઆની યે કોશિશ કરી જોઈએ.\nએ સુરજ બનીને ભલે વિસ્તરે,\nકોઇવાર દર્પણ ધરી જોઈએ.\nવહાણો ડૂબ્યાંની ન ચિંતા કરો,\nઊઠો તરણું લઇને તરી જોઈએ.\nવિકસવાની પ્રક્રિયા અટકી ગઈ,\nચલો ડાળ પરથી ખરી જોઈએ.\nસમય પાછો થંભી ગયો દોસ્તો,\nફરી પાછી પ્યાલી ભરી જોઈએ.\nનિરસ થઈ રહ્યું જીવવાનું અહીં,\nહવે એક દિવસ મરી જોઈએ.\nશીર્ષક: આદિલ મન્સૂરી, ગઝલ


આસવારિષ્ટ પરનો પ્રતિબંધ પડકારનારા બાપાલાલ\nadmin January 25, 2018 લોકવાર્તા No Comments\nઅમદાવાદના પોતાના આવાસની અટારીએ પાતળી કાઠીનો વૈદ્ય વિચારોના વમળમાં ધેરાતો ટલ્લા દઇ રહ્યો છે. આજ એની આંખમાં ઊંધ ઉતરતી નથી. અન્યાય સામે અંતરમાં ઉઠેલી આગ ઉમટી ઉમટીને અંગને આંટો લઇ રહી છે. વૈદ્યરાજ વધુને વધુ વિચારના વમળમાં ઘુમરીઓ લઇ રહ્યો છે.\nવાત એમ બની હતી કે, મુંબઇ ઇલાકાની અંગ્રેજ કોઠીમાંથી એક ફતવો બહાર પાડયો છે. ‘આસવારિષ્ટ’ આ એક જાતનો દારૂ છે. તે બનાવવા અને વેચવા સામે મનાઇ કરવામાં આવશે. આવા ફતવાએ હિંદભરના વૈદ્યોમાં ફફડાટ કર્યો પણ કોઇએ ચૂંકારો કર્યો નહીં.\nઆ વાત સાંભળી અમદાવાદનો બાપાલાલ નામનો આયુર્વેદમાં અખંડ ઉપાસક વૈદ્ય વલોવાઇ રહ્યો. એનું અંતર અંદરથી પોકારો પાડી રહ્યું છે કે આસવારિષ્ટ તો આયુર્વેદનું અમૃત છે. એ બંધ કરાવવાની તજવીજને તોડવી જોઇએ. પણ કરવું કેમ ? કામ ઘણું કપરું છે.\nએક બાજુ અંગ્રેજ સરકારની અણનમ સત્તા. બીજી બાજુ પોતે પડીકી બાંધનારો વૈદ્ય. પોતાની અને સરકાર વચ્ચે આભ – જમીનનું અંતર. દેશમાં પરદેશી દવાનો પગપેસારો એ બીજી બાજુ આયુર્વેદનો આવી રહેલો અસ્તાચળ. બધી વાતને વિચારને ત્રાજવે બાપાલાલ તોળી રહ્યો છે.\nઅંતરમાં ઊંઠેલો અજંપો અકળાવી રહ્યો છે. બાપાલાલ આળોટતી અકળામણમાંથી ઉકેલ શોધવા મથી રહ્યો છે. આખરે વૈદ્ય એક વાત ઉપર આવીને અટકયા.\nસવારે વૈદુ કરતા વૈદ્યરાજોને ભેગા કરીને વાતને ઉપાડવી. સરકારની આંખ ઉઘાડવી. મનસુબો ઘડીને બાપાલાલ ભરનિંદરમાં પોઢી ગયો. ઘડી પહેલાનું ધમસાણ શમી ગયું. અમદાવાદ માથે અંધકારમના ઓઢણા ઉતરી ગયા. ઉદયાચળના પહાડ પરથી અરૂણના તેજ બાપાલાલને આંગણે આળોટયા. કમળની પાંદડીએથી ઝાકળ ઝરી પડી. ચંડોળા તલાવડીના જળે સૂરજદેવનાં તેજ ઝીલ્યાં. આળસ મરડીને આખું અમદાવાદ બેઠું થયું.\nબાપાલાલ પુજાપાઠમાંથી પરવારી માથે પાઘડી મૂકી ખંભે સોનેરી સળીએ શોભતો ખેસ નાંખી, પગમાં પંપશુઝ પહેરી ખોખારો ખાઇને હાથમાં લાકડી ધરીને નીકળી પડયા. બાપાલાલે અમદાવાદના વૈદ્યરાજોને તેડું મોકલ્યું. બાપાલાલના બોલે એક પછી એક સૌ ભેળા થયા. ભાપાલાલે વાત માંડી-\n‘આસવારિષ્ટ માથે આફત આવી છે. એનું કેમ કરશું ?’\n‘સરકારને તે કેમ કરીને પૂગાશે?’ એક વૈદ્યરાજે મુંઝવણમાં મમળાવીને વેણ કાઢ્યા-\nબાપાલાલે ધીરજથી વળતો ઉત્તર દીધો,\n‘આસ વારિષ્ટનો અંત એટલે આયુર્વેદના અમૃતનો અંત જાણજો.’\n‘બાપાલાલ .. તમારી વાત તો લાખની છે પણ સિંહને કોણ કહેવા જાય કે તારું મોઢું ગંધાય છે’\nવૈદ્યોમાંથી એક જણે આખા હિન્દ માથે હાકેમી ભોગવતા અંગ્રેજ સરકારનું ચિત્ર દોર્યું. શાહીસત્તાને ખ્યાલ આપ્યો.\n‘તમારામાંથી કોઇ ભેળા હાલે તો હું કહેવા જાઉં.’\nબાપાલાલની જીગર જોઇને વૈદ્યરાજો તાજુબ થઇને બોલ્યા.\n‘પણ બાપાલાલ! અંગ્રેજ સરકારમાં આપણું સાંભળશે કોણ ? આપણું ઉપજે શું ?\nસવાલ કરનાર માથે મટ માંડીને અજોડ યોદ્ધા જેવા બાપાલાલને બોલ્યાઃ\n‘ભાઇ, સાંભળે કે ન સાંભળે પણ આપણે સંભળાવવું છે.’\nપળવાર બધાનાં મોઢા બંધ થઇ ગયાં, સળી પડે તોય અવાજ સંભળાય એવી ચૂપકીદી છવાઇ ગઇ.\nવળી પાછો એક જણે બોલ્યો –\n‘બાપાલાલ, સત્તા સામે શાણપણ નકામું છે. વિલાયતી દવાઓ ઘાલવી છે એના આ બધા ઉધામા છે.’\nબાપાલાલે હળવેથી વેણ કાઢ્યાં –\n‘ઇ ક્યાં મારાથી અજાણ છે ? ભલેને આવે વિલાયતી દવાઓ, પણ આસવારિષ્ટ ઓસડ છે અને એ આપણું ઓસડ છે તેની બંધી સામે મારો વાંધો છે. આ વાત મારે સરકારને મોઢામોઢ કહેવી છે.’\n‘તમારામાં હિંમત હોય તો અમારી કાંઇ ના નથી, પણ સરકાર છે એટલું ધ્યાન રાખજો.’\n‘આવો હુકમ નીકળતો અટકાવવા હું મારા પ્રાણ પાથરવા તૈયાર છું પછી ક્યાં વાત છે ?’\nબાપાલાલના બોલ સાંભળી સૌ મોંમાં આંગળાં નાંખી ગયા.\n‘અમે ભેળા રેશું પમ અમે એક પણ વેણ બોલશું નહી.’\n‘બોલનારો હું બેઠો છું. તમે ભેળા હાલો એટલે મારે મન ઘણું.’\nવાત પાકી કરીને બાપાલાલે મુંબઇ જવાની તૈયારી આદરી. દૂધે બાંધેલા ઢેબરાના ડબા ભરાવ્યા. બે – ત્રણ વૈદ્યોને ભેળા લઇને બાપાલાલ મુંબઇ ઉતર્યા. મુંબઇમાં સરકાર સામે બાપાલાલ વૈદ્યે જોરદાર જબાનમાં રજૂઆત કરી કે,\n‘સાહેબ, આસવારિષ્ટ દારૂ નથી પણ દવા છે. અમારા આયુર્વેદમાંથી આસવારિષ્ટ જાય તો આયુર્વેદનો અગ્નિસંસ્કાર થઇ જાય છે. સરકાર આવો કોઇ હુકમ બહાર પાડશે તો તે સામે પહેલો શહીદ હું થઇશ.’\nબાપાલાલની વાત સાંભળી અંગ્રેજ સરકાર ચૂપ બની ગઇ ને આસવારિષ્ટ પર આવતો પ્રતિબંધ અટકી ગયો.\nનોંધઃ આ બનાવ વિક્રમ સંવત ૧૯૬૮માં બન્યો હતો. આ બનાવ પછી તેમણે પોતાના ઘેર વૈદ્ય મિત્રોને બોલાવી વૈદ્ય સભાની સ્થાપના કરી. આ સભાના પોતે પ્રમુખ બન્યા. તેમણે દ્વારકા, પીઠાધીશ્વર, જગદ્દગુરુ શંકરાચાર્ય મહારાજ, પૂ. માધવતીર્થજીની પણ ચિકિત્સા કરી હતી.\nઆ આયુર્વેદના ઉપાસક વૈદ્ય શ્રી બાપાલાલ હરિશંકરનું અવસાન તા.૨૮-૧૦-૧૯૧૫ના રોજ થયું હતું…


Psychiatrist kills elderly father with cricket stump | મનોરોગીએ વૃદ્ધ પિતાની ક્રિકેટ સ્ટમ્પથી હત્યા કરી - Divya Bhaskar\nPsychiatrist Kills Elderly Father With Cricket Stump\nક્રાઇમ:મનોરોગીએ વૃદ્ધ પિતાની ક્રિકેટ સ્ટમ્પથી હત્યા કરી\nપુત્ર 2018થી કૂપર હોસ્પિટલમાં સારવાર લેતો હતો\nનજીવી બાબતે ઝઘડો થતાં સ્કિઝોફ્રેનિયાથી પીડાતા 38 વર્ષીય દર્દીએ ક્રિકેટ સ્ટમ્પના ઘા ઝીંકીને વૃદ્ધ પિતાની હત્યા કરી નાખી હતી. જોગેશ્વરી પશ્ચિમમાં આ હૃદયદ્રાવક ઘટના બની હતી. પોલીસે આરોપીની ધરપકડ કરી છે. જોગેશ્વરી પશ્ચિમમાં ઓશિવરામાં આરોપી પોતાના પિતા સાથે રહેતો હતો. તે પેરેનોઈડ સ્કિઝોફ્રેનિયાની બીમારીથી પીડાતો હતો અને તેથી 2018થી કૂપર હોસ્પિટલમાં સારવાર લેતો હતો. છેલ્લાં આઠ વર્ષમાં તેને વિવિધ હોસ્પિટલોમાં દાખલ કરવો પડ્યો હતો.\nગઈકાલે સાંજે આરોપી ઘરમાં હતો. પિતા પણ ઘરમાં હતા જ્યારે આરોપીનો મોટો ભાઈ કામે હતો. આરોપી કોઈને કહ્યા વિના સાંજે ઘરની બહાર નીકળી ગયો હતો. થોડા કલાકો પછી તે પાછો આવતાં ચિંતિત પિતાએ ઠપકો આપ્યો હતો. આથી રોષે ભરાયેલા આરોપીએ પિતાના માથામાં ક્રિકેટ સ્ટમ્પથી ઘા ઝીંક્યા હતા, જેને લઈ પિતા ત્યાં જ ફસડાઈ પડ્યા હતા.\nપાડોશીઓને અવાજ આવતાં તેઓ દોડી આવ્યા હતા. તે સમયે વૃદ્ધને બેભાન જોતાં તેમના મોટા પુત્રને જાણ કરી હતી, જે ઘરમાં દોડી આવ્યા હતા. વૃદ્ધને નજીકના દવાખાનામાં લઈ જવાયા હતા, જ્યાંથી ડોક્ટરોએ કૂપર હોસ્પિટલમાં લઈ જવા જણાવ્યું હતું. જોકે ત્યાં જતાં તેમને મૃત ઘોષિત કરાયા હતા. પોલીસે મૃતકના પુત્રની ધરપકડ કરી હતી.


કિમ જોંગ ઉનનાં સુરક્ષાકર્મીઓએ વ્હાઇટ હાઉસનાં પ્રેસ સેક્રેટરી સાથે દુર્વ્યવહાર કર્યાની ફરિયાદ - GSTV\nઅમેરિકાનાં રષ્ટ્રપતિ ડોનાલ્ડ ટ્રમ્પે આજે અસૈન્ય વિસ્તારમાં ઉત્તર કોરિયાનાં સુપ્રીમ લીડર કિમ જોંગ ઉન સાથે મુલાકાત કરી હતી ત્યારબાદ ટ્રમ્પે ઉત્તર કોરિયાની ધરતી પર પગ મુક્યો હતો. જ્યારે ટ્રમ્પ અને કિમ જોંગ ઉન વચ્ચે મુલાકાત ચાલી રહિ હતી, ત્યારે કિમ જોંગ ઉનનાં સુરક્ષાકર્મીએ વ્હાઇટ હાઉસનાં પ્રેસ સેક્રેટરી સાથે દુર્વ્યવહાર કર્યો હતો.\n— Dan Scavino Jr.?? (@Scavino45) June 30, 2019\nઅમેરિકી સમાચાર ચેનલ ફોક્સ ન્યૂઝનાં જણાંવ્યા પ્રમાણે ડોનાલ્ડ ટ્રમ્પ અને કિમ જોંગ ઉનની મુલાકાત દરમિયાન નોર્થ કોરિયાનાં સુરક્ષાકર્મીઓએ વ્હાઇટ હાઉસનાં પ્રેસ સેક્રેટરી સ્ટેફની ગ્રિશ્મ સાથે ધક્કામુક્કી કરી અને અણછાજતું વર્તન કર્યુ હતું. ઉત્તર કોરિયાનાં સુરક્ષા ગાર્ડ અમેરિકાનાં પત્રકારોને અંદર જતા અટકાવ્યા હતાં. જેને લઇને વ્હાઇટ હાઉસનાં પ્રેસ સેક્રેટરી સ્ટેફની ગ્રિશ્મ સાથે ધક્કામુક્કી થઇ હતી.\nતમને જણાવી દઇએ કે, અમેરિકન રાષ્ટ્રપ્રમુખ ડોનાલ્ડ ટ્રમ્પ પહેલી વખત આજે ઉત્તર કોરિયાની ધરતી પર પહોંચ્યાં હતાં. ટ્રમ્પ પહેલા અમેરિકન રાષ્ટ્રપતિ છે, જેણે ઉત્તર કોરિયાની ધરતી પર પગ મુક્યો હોય. નોર્થ કોરિયા પહોંચીને ટ્રમ્પ બોલ્યા કે આ બેહદ ઐતિહાસિક ક્ષણ છે. ઉત્તર કોરિયાની ધરતી પર આવવું ગર્વની વાત છે.\nઉત્તર કોરિયાનાં સુપ્રમી નેતા કિમ જોંગ ઉને જણાંવ્યું કે આ મુલાકાત તેમની અને ડોનાલ્ડ ટ્રમ્પ વચ્ચેનાં સુસંગત સંબંધો દર્શાવે છે. આજે રવિવારે બન્ને નેતાઓએ અનેક મુદ્દે ચર્ચા કરી હતી. ત્યારપછી અમેરિકી રાષ્ટ્રપતિ ડોનાલ્ડ ટ્રમ્પે કિમ જોંગ ઉનને વ્હાઇટ હાઉસ આવવાનું નિમંત્રણ આપ્યું હતું.\nઅમેરિકા અને ઉત્તર કોરિયા વચ્ચેની દુશ્મની જગજાહેર છે. અમેરિકન રાષ્ટ્રપતિ ડોનાલ્ડ ટ્રમ્પ અને ઉત્તર કોરિયાનાં તાનાશાહ કિમ જોંગ ઉન વચ્ચે પણ અગાઉ અનેક વખત શાબ્દિક ટપાટપી બોલી ગઇ છે. અમેરિકન રાષ્ટ્રપતિ ટ્રમ્પે નોર્થ કોરિયાને પરમાણુ બોમ્બથી ઉડાવી દેવાની ધમકી આપી હતી. તો બીજી તરફ કિમ જોંગ ઉને પણ અમેરિકન પ્રમુખને ચેતવણી આપીને હુમલો કરવાની ચિમકી ઉચ્ચારી હતી. લાંબી ગજગ્રાહ બાદ બન્ને નેતાઓ વાતચીતનાં મૂડમાં આવી ગયા હતા અને પહેલી વખત સિંગાપુરમાં મુલાકાત કરી હતી.\nમોદી સરકાર તેમના પ્રથમ બજેટમાં કરી શકે છે આ મહત્વની જાહેરાતો


Information Technology ની માહિતી\n15/10/2021 22/02/2021 by mygujarati.in\nગુજરાતી માં ઇન્ફોર્મમેશન ટેકનોલીજી શું છે.\nઆઇટી એટલે શું, ગુજરાતી માં સંપૂર્ણ માહિતી (ગુજરાતી માં માહિતી ટેકનોલીજી શું છે): – હેલો મિત્રો, આજે આ લેખમાં ખૂબ જ મહત્વપૂર્ણ માહિતી શેર કરવા જઈ રહી છે. જે આજના ટેકનોલીજી યુગની દૃષ્ટિએ દરેક માટે ખૂબ જ ઉપયોગી સાબિત થશે.\nહા મિત્રો આજે આપણે આ લેખમાં આઇટી (ઇન્ફોર્મેશન ટેકનોલીજી ) શું છે તે વિશે વિગતવાર વાત કરવા જઈ રહ્યા છીએ. આપણે બધા જાણીએ છીએ કે આજની તકનીકી માનવ જીવન માટે એક વરદાન બની છે.\nઇન્ફોર્મમેશન ટેકનોલીજી એ આજે માનવીનું જીવન બદલી નાખ્યું છે. આજે તેનો ઉપયોગ માનવજાત માટે ઘણી જગ્યાએ કરવામાં આવી રહ્યો છે.\nપછી ભલે તે શિક્ષણ, વ્યવસાય, ઈન્ટરનેટ અથવા મોબાઇલ હોય. ઇન્ફોર્મમેશન ટેકનોલીજી આજે એટલી વધી ગઈ છે કે આજે વિદ્યાર્થીઓ શાળાઓ અને કોલેજોમાં આઇટી (ઇન્ફોર્મમેશન ટેકનોલીજી ) વિશે પણ શિક્ષિત થઈ રહ્યા છે.\nજ્યારે આઇટી આજે વિશ્વભરમાં ખૂબ મહત્વનું બની ગયું છે, તો પછી તેના વિશે વિચારો કારણ કે તમારે આઇટી વિશેની બધી માહિતી શેર કરવી પડશે. તેથી જ આજે આપણે આ લેખ તૈયાર કર્યો છે જેમાં આપણે માહિતી શું છે તે વિશે વિગતવાર જાણ કરીશું.\nતો મિત્રો, જો તમને આજની વધતી તકનીક વિશે અજાણ છે, તો આ પોસ્ટમાં માહિતી ટેકનોલીજી વિશે આપેલી માહિતી તમારા માટે ખૂબ ઉપયોગી સાબિત થશે, તેથી આ પોસ્ટ છેલ્લા – સુધી પૂર્ણ થવી જ જોઇએ.\nઆજે આપણે જે વાપરીએ છીએ તે ઈન્ટરનેટ છે. થોડીવારમાં માહિતીને એક સ્થાનથી બીજા સ્થાનાંતરિત કરો.\nઆ બધું કેવી રીતે શક્ય બન્યું છે? શું તમે ક્યારેય વિચાર્યું છે કે તમે વિચાર્યું હશે, પરંતુ તમારે તે વિશે જાણવાનો પ્રયાસ ન કરવો જોઈએ. અને જો તમે કર્યું હોત, તો તમને તેના વિશે યોગ્ય માહિતી મળી ન હોત.\nપરંતુ આજે ગુગલ પર આઇટી શું છે? આ શોધતી વખતે, આ પોસ્ટ પર આવો. તેથી તમે યોગ્ય પોસ્ટ વાંચી છે કારણ કે આજે આ પોસ્ટમાં માહિતી ટેકનોલીજી શું છે, માહિતી ટેકનોલીજી નો ઉપયોગ ક્યાં છે, સમાન માહિતી આ લેખમાં ઉપલબ્ધ છે.\nતો ચાલો સમય બગાડો નહીં, ચાલો સીધા આઇટી (ઇન્ફોર્મેશન ટેકનોલીજી ) વિશે વિગતવાર જાણીએ –\nઆઇટી એટલે શું? ગુજરાતી માં સંપૂર્ણ માહિતી (ગુજરાતી માં માહિતી ટેકનોલીજી શું છે)\nઆઇટી જેમાં પૂર્ણ ફોર્મ માહિતી તકનીક છે. આ એક એવું ક્ષેત્ર છે. જ્યાં અભ્યાસ ઇલેક્ટ્રોનિક્સ ડિવાઇસ અને કોમ્પ્યુટર નો ઉપયોગ કરીને કરવામાં આવે છે.\nજો આપણે આને સરળ ભાષામાં સમજીએ છીએ, તો આજે આપણા મોબાઇલ ફોન અથવા કોમ્પ્યુટર થી એક જગ્યાએથી બીજી માહિતી મોકલવાનું કામ માહિતી ટેકનોલીજી ના આધારે કરવામાં આવે છે.\nજેને આપણે ઇન્ફોર્મમેશન ટેકનોલીજી કહી શકીએ છીએ. 20 મી સદીમાં ઇન્ફોર્મમેશન ટેકનોલીજી નો જન્મ થયો હતો. અને આને કારણે, વિશ્વ સમુદાય ઝડપથી આગળ વધી રહ્યો છે.\n21 મી સદીમાં, આજે માહિતી ટેકનોલીજી એ વિશ્વને એક રીતે બદલી નાખ્યું છે.\nઆઇટી એ આજે માનવ જીવનને સૌથી વધુ અસર કરી છે. જે કાર્ય કરવા માટે આપણે કલાકો લઈએ છીએ, આજે આપણે થોડીક સેકંડમાં કરી શકીએ છીએ.\nઆપણે કહી શકીએ કે માહિતી ટેકનોલીજી એ મનુષ્યનું જીવન એડવાન્સ તરીકે બનાવ્યું છે.\nઆજે આપણે ઘરે બેઠા બેઠા આખી દુનિયાની માહિતી વાંચી શકીએ છીએ અને જોઈ શકીએ છીએ કે ઇન્ફોર્મમેશન ટેકનોલીજી ના કારણે આ બધું શક્ય બન્યું છે.\nતમારી વધુ સારી માહિતી માટે, કૃપા કરીને કહો કે આઇટી એ નાનો વિસ્તાર નથી. તે એકદમ વિશાળ વિસ્તાર છે.\nજ્યાં આપણે કહી શકીએ કે તેમાં ઘણા વિભાગો આવે છે. ઇન્ફોર્મમેશન ટેકનોલીજી પર આધારીત સોફ્ટવેર, એન્જિનિયર, હાર્ડવેર એન્જિનિયર જેવી ઘણી નોકરીઓ છે.\nઈન્ટરનેટ ગુજરાતી માં શું છે.\nજેમાં હજારો લાખો લોકો તેમના કામ કરે છે. કોમ્પ્યુટર ડેટા, પ્રોગ્રામિંગ, ડેટા ઇનપુટ, જેમ કે (ઇન્ફોર્મમેશન ટેકનોલીજી ) માહિતી ટેકનોલીજી હેઠળ કરવામાં આવે છે, જેવાં ઘણાં કાર્યો છે.\nમાહિતી ટેકનોલીજી ને ગુજરાતી માં કહેવામાં આવે છે – (ગુજરાતી માં માહિતી તકનીકનો અર્થ)\nગુજરાતી માં માહિતી તકનીકનો અર્થ.\nઆઇટી (ઇન્ફોર્મમેશન ટેકનોલીજી ) જેને ગુજરાતી માં ઇન્ફોર્મમેશન ટેકનોલીજી કહે છે. આજે તેનો ઉપયોગ વ્યવસાય, શિક્ષણ, દૂરસંચાર, મનોરંજન જેવા ઘણા સ્થળોએ થઈ રહ્યો છે.\nહાલનો યુગ હવે સંપૂર્ણ માહિતી ક્રાંતિનો યુગ બની ગયો છે. આજના યુગમાં, માહિતી તકનીકીના વિકાસમાં ઘણા બધા ઉપકરણો વધ્યા છે. તે વ્યવસાયનું ક્ષેત્ર હોય કે શિક્ષણનું ક્ષેત્ર, પરંતુ આજે કોઈ પણ માહિતી ટેકનોલીજી થી અસ્પૃશ્ય નથી.\nઆજે વ્યવસાયના ક્ષેત્રમાં અને શિક્ષણ ક્ષેત્રે, કોમ્પ્યુટર અને ઈન્ટરનેટ નો ઉપયોગ ખૂબ કરવામાં આવી રહ્યો છે.\nઆજે, કોમ્પ્યુટર અને ઈન્ટરનેટ નો ઉપયોગ વધી રહ્યો છે, અને નવી તકનીકનો સતત વિકાસ થઈ રહ્યો છે.\nજે આગળનું કામ સરળ થઈ રહ્યું છે.\nમાહિતી તકનીકની આ ક્રાંતિમાં, ઘણા ક્ષેત્રોમાં ઘણી મહત્વપૂર્ણ શોધો કરવામાં આવી છે, જે તમે નીચે વિગતવાર વાંચી શકો છો.\nફક્સ એ વાતચીત તકનીકીના ક્ષેત્રમાં ખૂબ પ્રખ્યાત સિસ્ટમ છે.\nફક્સનો ઉપયોગ મુખ્યત્વે એક સ્થાનથી બીજી જગ્યાએ દસ્તાવેજો મોકલવા માટે થાય છે.\nઆ ટૂલની મદદથી, કોઈપણ દસ્તાવેજો ટેલિફોન નેટવર્ક દ્વારા આ રીતે મોકલવામાં આવે છે.\nજે રીતે અમને કોઈપણ દસ્તાવેજોની ફોટોસ્ટેટ get up મળે છે. આ માહિતી ટેકનોલીજી નું મહત્વનું યોગદાન છે.\nદરેક જણ ઈન્ટરનેટ થી પરિચિત છે. તે કોમ્પ્યુટર પર આધારિત સૌથી પ્રખ્યાત તકનીક છે.\nઆ ટેકનોલીજી અંતર્ગત, ટેલિફોનની મદદથી વિવિધ સ્થળોએ સ્થાપિત કોમ્પ્યુટર નાં સંપૂર્ણ નેટવર્કને જોડીને, આધુનિક કોમ્યુનિકેશન માર્ગ તૈયાર કરવામાં આવ્યો છે.\nજેની મદદથી માહિતી અને સંદેશાઓ ઓછા સમયમાં એક જગ્યાએથી બીજી જગ્યાએ મોકલી શકાય છે. ઈન્ટરનેટ ને પણ માહિતીનો ભંડાર કહેવામાં આવે છે.\nઆજે, ઇન્ફોર્મમેશન ટેકનોલીજી દ્વારા વ્યવસાય પણ અસ્પૃશ્ય નથી. પહેલા કરતા આજે ધંધા ખૂબ સરળ થઈ ગયા છે.\nતમામ કંપનીઓ આજે તેમના વ્યવસાયને સુધારવા માટે ઇન્ફોર્મમેશન ટેકનોલીજી નો ઉપયોગ કરી રહી છે.\nઆપણે બધા જાણીએ છીએ કે આજે ભોજનનો ઓર્ડર આપવો કે ખરીદી કરવી, આ બધું આજે મોબાઈલ, ફોનથી ઓનલાઇન કરવામાં આવી રહ્યું છે.\nઆ તમામ માહિતી ટેકનોલીજી ને કારણે શક્ય બન્યું છે.\nઆજની શિક્ષણ માહિતી ટેકનોલીજી દ્વારા બદલાઈ ગઈ છે. આજે આઇટી ને લીધે, ઘરે બેઠાં ઈન્ટરનેટ ની મદદથી કોઈ પણ વિષય સારી રીતે સમજી શકે છે.\nજો આપણે મનોરંજન વિશે વાત કરીશું, તો માહિતી ટેકનોલીજી ના આગમનથી મનોરંજન તકનીક ખૂબ જ સરળ થઈ ગઈ છે.\nઆજે, આપણે સરળતાથી અમારી પસંદગીનું સંગીત, વિડિઓ, મૂવી જોઈ શકીએ છીએ, તે બધું ઇન્ફોર્મેશન ટેકનોલીજી ને કારણે છે.\nમાહિતી ટેકનોલીજી કારકિર્દી:\nઆજના યુવાનો જ્યારે આઇટી (ઇન્ફોર્મમેશન ટેકનોલીજી ) નું નામ સાંભળે છે ત્યારે તેમના મનમાં આ પ્રશ્ન વધુ સામાન્ય થઈ જાય છે. શું ઇન્ફોર્મમેશન ટેકનોલીજી માં કારકિર્દી બનાવી શકાય?\nતો આ માટે અમે વિદ્યાર્થીને કહી શકીએ કે જો તમને કોમ્પ્યુટર માં રુચિ છે અને તમે ઇન્ફોર્મમેશન ટેકનોલીજી માં કારકિર્દી બનવા માંગતા હો, તો તે તમારા માટે ખૂબ મહત્વનું બની શકે કારણ કે જો તમે આ તકનીકી દુનિયાથી વાકેફ છો.\nતેથી તમારે ધ્યાન રાખવું જ જોઇએ કે આજે દરેક જગ્યાએ માહિતીપ્રદ તકનીકનો ઉપયોગ કરવામાં આવી રહ્યો છે. જો તમે ઇન્ફોર્મમેશન ટેકનોલીજી નો કોર્સ કરો છો.\nઆવી ઘણી કંપનીઓ વિશ્વભરમાં અસ્તિત્વમાં છે જ્યાં તમને સારી નોકરી મળી શકે, ઇન્ફોર્મમેશન ટેકનોલીજી હેઠળ કયા અભ્યાસક્રમો કરી શકાય છે, અને આ કોર્સ પ્રાપ્ત કર્યા પછી, કઈ નોકરી ઉપલબ્ધ છે, તમે નીચેની માહિતી શોધી શકો છો-\nઆઇટી (ઇન્ફોર્મમેશન ટેકનોલીજી ) હેઠળ ઘણા બધા અભ્યાસક્રમો આપવામાં આવે છે. જે મુખ્ય 12 માં પાસ થયા પછી કરવામાં આવે છે. ઇન્ફોર્મમેશન ટેકનોલીજી ના મુખ્ય વિદ્યાર્થીને સોફ્ટવેર અને કોમ્પ્યુટર હાર્ડવેર ટેકનોલીજી વગેરે વિશે શીખવવામાં આવે છે.\nઆઇટી કોર્સ3મુખ્ય રીતે કરી શકાય છે, જેની સંપૂર્ણ માહિતી નીચે વિગતવાર સમજાવાયેલ છે.\nતમે કોઈ પણ કોર્સ પસંદ કરીને આઇટી (ઇન્ફોર્મેશન ટેકનોલીજી ) માં તમારી કારકીર્દિ બનાવી શકો છો.\nઇન્ફોર્મમેશન ટેકનોલીજી માં ડિગ્રી કોર્સ:\nબી.ટેક, બી.એસ.સી. (આઇટી .) અથવા બી.ઈ. ઇન્ફોર્મમેશન ટેકનોલીજી નો અભ્યાસ કરે છે. વિદ્યાર્થીઓ 12 મી પીસીએમમાંથી પસાર થયા પછી જ આ કરી શકે છે. તે 3,4વર્ષનો કોર્સ છે. આ માટે તમને ભારતભરની ક ,લેજ, યુનિવર્સિટી મળશે.\nઇન્ફોર્મમેશન ટેકનોલીજી માં ડિપ્લોમા કોર્ષ:\nડિપ્લોમા કોર્સ3થી4વર્ષનો કોર્સ છે. આમાં ટેકનોલીજી અથવા ડિપ્લોમા ઇન કોમ્પ્યુટર સાયન્સ પોલિટેકનિકમાં ડિપ્લોમા માહિતી ખૂબ પ્રખ્યાત છે. વિદ્યાર્થીઓ 12 મી પીસીએમમાંથી પસાર થયા પછી જ આ કરી શકે છે.\nમાહિતી ટેકનોલીજી માં પ્રમાણપત્ર અભ્યાસક્રમ:\nઇન્ફોર્મમેશન ટેકનોલીજી માં કારકિર્દી બનાવવા માટે, મોટાભાગના વિદ્યાર્થીઓ આઇટી પ્રમાણપત્રનો કોર્સ પસંદ કરે છે. આ કોર્સ 1 વર્ષથી2વર્ષનો હોઈ શકે છે. આ અભ્યાસક્રમ પૂર્ણ કર્યા પછી, વિદ્યાર્થીને આઇટી પ્રમાણપત્ર આપવામાં આવે છે.


સુન્દરમ | ટહુકો.કોમ\nCategory Archives: સુન્દરમ\nસુન્દરમ શ્રેણીમાંના બધા પોસ્ટ (કક્કાવાર). સંપૂર્ણ પોસ્ટ માટે ક્લીક કરો.\nએક અચંબો - સુંદરમ્\nએક સવારે - સુન્દરમ્\nઝાંઝર અલકમલકથી આવ્યું રે - સુંદરમ્\nપગલાં (દરિયાને તીર એક રેતીની ઓટલી) - સુંદરમ\nપ્રભુ, દેજો - સુન્દરમ\nપ્રેમ ( એક પ્રસ્તાવના ) – સુન્દરમ્\nફાગણ ફેન્ટેસી - જય વસાવડા\nબાનો ફોટોગ્રાફ - સુન્દરમ્\nમને ફાગણનું એક ફૂલ આપો - સુન્દરમ્\nરંગ રંગ વાદળિયાં - સુન્દરમ્\nરીમઝીમ બરસે બાદલ બરસે - સુન્દરમ્\nશોધું - સુન્દરમ્\nસૌંદર્ય - સુંદરમ\nહંકારી જા (મારી બંસીમાં બોલ બે વગાડી તું જા...) - સુન્દરમ\nH सब अपनी अपनी गतमें... - સુંદરમ્\nકેમ આવે છે એ ?\nનથી એને પાંખો,\nનથી પગ, નથી હાથ\nતોયે કેવું પકડે છે એ ?\nકેવો પકડે છે એ ?\nકેવો પાડે છે એ ?\nકેવો ઉપાડે છે એ ?\nઆંખો મીંચો ને કહો જા\nતો પાંપણની પૂંઠળ પહોંચી જાય છે.\nતમે કહો ગા,\nતો વગર કંઠે ગાય છે.\nસવારની એ સાંજ બનાવી દે છે,\nઅને સાંજને સમે\nઉષાઓ ઉગાડી દે છે.\nએને આંધળો કોણે કહ્યો ?\nઆંખ તો એની જ છે\nકોઈએ તમારી આંખમાં\nશું આંખ માંડી નથી ?\nPublished by Jayshree Bhakta, in સુન્દરમ, અછાંદસ.\t1 Reply\nએક સવારે – સુન્દરમ્\nએક સવારે આવી,\nમુજને કોણ ગયું ઝબકાવી ?\nવસંતની ફૂલમાળા પહેરી,\nકોકિલની લઈ બંસી,\nપરાગની પાવડીએ આવી,\nકોણ ગયું ઉર પેસી ? મુજને૦\nકિરણ તણી કોમળ અંગુલિએ\nરમ્ય રચી રંગોળી,\nસોનલ એના સ્નેહસુહાગે\nકોણ રહ્યું ઝબકોળી ? મુજને૦\n‘એક સવારે’ ગીતમાં પરમતત્ત્વની અનુભૂતિનો સ્પર્શ વિસ્મયયુક્ત મનોહર વાણીમાં પ્રશ્નરૂપ પામ્યો છે. જીવાત્મા જાગૃતિના પહેલવહેલા અનુભવની કૌતુકસભર વાતમાં ‘એક સવારે’ પોતે તો ગાઢમાં નિદ્રામાં હતો ત્યારે વસંતની ફૂલમાળા પહેરીને, કોયલના સ્વરની બંસી લઈ, પુષ્પરાગની પાવડીઓ પહેરી મારા ઉરમાં કોન પ્રવેશી ગયું ? વગેરે સૌંદર્યપરક ઘટકોથી સર્વસ્પર્શિતાનો અનુભવ તાદૃશ કરે છે. બીજી કડીમાં કિરણોની કોમળ આંગળીઓ (જાણે તેજ-સળી) વડે રમણીય રંગોળી મનમંદિરમાં રચી જઈને સ્નેહની સુવાસ પ્રસરાવી જનાર એ અદૃશ્ય તત્ત્વ જ સર્વત્ર વ્યાપ્ત છે, એ હવે ભક્તને સમજાય છે.\n(આસ્વાદક : રમેશ એમ. ત્રિવેદી)\nPublished by વિવેક ટેલર, in સુન્દરમ, ગીત.\t3 Replies\nસૌંદર્ય – સુંદરમ\n(મારા બગીચામાં ઉગેલી સુંદરતા.. ૮/૮/૨૦૧૪)\nહું ચાહું છું સુન્દર ચીજ સૃષ્ટિની,\nને જે અસુન્દર રહી તેહ સર્વને\nમૂકું કરી સુન્દર ચાહી ચાહી.\nPublished by Jayshree Bhakta, in સુન્દરમ, કાવ્ય.\t2 Replies\nરીમઝીમ બરસે બાદલ બરસે – સુન્દરમ્\nસંવેદનાની સૂરાવલીની તૈયારી માટે ગયા રવિવારે અમે બધા મળ્યા ત્યારથી આ ગીત ગૂંજે છે. તો થયું, આજે તમને પણ આ ગીત સંભળાવી જ દઉં..! આમ તો દેશમાં વરસાદના જવાના એંધાણ છે – અને અમારે ત્યાં અહીં એના આવવાને હજુ વાર છે… પણ પિયુના આવવાના એંધાણ હોય ત્યારે તો ગમે તે મોસમમાં પણ વરસાદની સોડમ આવે, કાનમાં મોરના ટહુકા સંભળાય, અને મનમાં ગુંજે રીમઝીમ વરસતા વાદળના ઝંકાર…\nસ્વર – વિભા દેસાઇ\nસ્વરાંકન – ક્ષેમુ દિવેટીઆ\nરીમઝીમ રીમઝીમ રીમઝીમ રીમઝીમ\nબાદલ બરસે , રીમઝીમ બાદલ બરસે ,\nરીમઝીમ બરસે , બાદલ બરસે\nહો….મારું મન ગુંજે ઝનકાર , મારું મન ગુંજે ઝનકાર\nરીમઝીમ રીમઝીમ રીમઝીમ રીમઝીમ!!!!\nસાવન ની સખી સાંજ સુહાગી\nકરતા મોર પુકાર ,ગગન ગોખ થી\nમદભર નૈના , વીજ કરે ચમકાર\nમારું મન ગુંજે ઝનકાર\nઆંજણ આંજું , પહેરું પટોળા\nસોળ સજું શણગાર ,\nકઈ દિશ થી મારો કંથ પધારે\nકોઈ દિયો અણસાર …\nPublished by Jayshree Bhakta, in વર્ષાગીત, વિભા દેસાઈ, સુન્દરમ, ટહુકો, ગીત, ક્ષેમુ દિવેટીઆ.\tLeaveareply\nએક અચંબો – સુંદરમ્\nમેં એક અચંબો દીઠો,\nદીઠો મેં ઘર ઘર કૃષ્ણ કનૈયો,\nહૃદય હૃદય મેં રાધા દીઠી\nહું બન્યો મુગ્ધ નરસૈયો\nમેં વન વન વૃંદાવન દીઠાં,\nમેં તરુ તરુ દીઠી વૃંદા,\nમેં પર્ણ પર્ણમાં વૃંદા કેરાં\nદીઠાં નંદ જસોદા. – મેં એક..\nમેં નદીનદીમાં દીઠી યમુના,\nમેં દ્રુહ દ્રુહ દીઠો કાલિ.\nમેં પળપળ દીઠી કાલિ દહંતી\nકાલી મહાકરાળી. – મેં એક..\nમેં નયન નયનમાં ઉદ્ધવ દીઠા,\nશયન શયન હરિ પોઢ્યા.\nમેં અખિલ વ્યોમ પયસાગર દીઠો,\nમેં અંગ અંગ હરિ ઓઢ્યા. – મેં એક..\nPublished by Jayshree Bhakta, in સુન્દરમ, ગીત.\t5 Replies\nદાંડી પડે ને ઢોલ બોલે સે… – અવિનાશ વ્યાસ\nપલ – મણિલાલ દેસાઈ\nમંગલ જોઈ મુખડું તારું – જીતેન્દ્ર પારેખ\nવાયરો – સુરેશ દલાલ\nમાડી તારા મંદિરીયે ઘંટારવ થાય – અવિનાશ વ્યાસ


બીજાની સમસ્યાઓ દૂર કરવા માટે આપણે આપણાં સ્તરે કોશિશ કરતાં રહેવું જોઈએ | Aaj Ka Jeevan Mantra By Pandit Vijayshankar Mehta, Story Of Hrishbh Dev, We Should Try Our Level Best To Solve The Problems Of Others - Divya Bhaskar\nAaj Ka Jeevan Mantra By Pandit Vijayshankar Mehta, Story Of Hrishbh Dev, We Should Try Our Level Best To Solve The Problems Of Others\nઆજનો જીવનમંત્ર:બીજાની સમસ્યાઓ દૂર કરવા માટે આપણે આપણાં સ્તરે કોશિશ કરતાં રહેવું જોઈએ\nવાર્તા- શ્રીકૃષ્ણના પિતા વસુદેવ અને નારદ મુનિ વચ્ચે સત્સંગ ચાલી રહ્યો હતો. વસુદેવજીએ થોડા પ્રશ્ન પૂછ્યા તો જવાબમાં નારદજીએ એક કથા સંભળાવી.\nઋષભ દેવના નવ પુત્ર હતાં, જેમને નવ યોગિશ્વરોના નામથી ઓળખવામાં આવે છે. ઋષભજી રાજા પ્રિયવ્રતના પુત્ર હતાં. જોકે, ઋષભ દેવના સો પુત્ર હતાં, તેમાં સૌથી મોટા પુત્રનું નામ ભરત હતું. આપણાં દેશનું નામ ભારતવર્ષ તેમના નામ પરથી જ પડ્યું છે. આ પહેલાં ભારતને અજનાભવર્ષના નામથી ઓળખવામાં આવતું હતું.\nઋષભ દેવના પુત્ર ભરત પછી 99 પુત્રોમાંથી9પુત્ર9ટાપુમાં સ્થાપિત થઈ ગયા અને 81 પુત્ર કર્મકાંડના રચયિચતા બ્રાહ્મણ થઈ ગયાં. અન્ય9પુત્ર સંન્યાસી બની ગયા અને આખા સંસારને જ્ઞાન વહેંચવા લાગ્યાં. તેમના નામ કવિ, હરિ, અંતરિક્ષ, પ્રબુદ્ધ, પિપલાયન, આવિર્હોત, દ્રુમિલ, ચમસ અને કર્ભાજન હતાં.\nઆ9સંન્યાસી પુત્રોનું એક જ કામ હતું, વિવિધ જગ્યાએ ફરીને લોકોના જીવનની સમસ્યાઓનું સમાધાન શોધવું. આ બધા જ રાજાના પુત્રો હતાં અને અને જ્યારે તેમને કોઈ પૂછતું કે તમે બધા રાજાના દીકરા છો, તમે ઇચ્છો તો પોતાના અન્ય ભાઈઓની જેમ રાજ-કાજ કરી શકો છો. તમે કેમ જંગલ-જંગલ ભટકીને પ્રવચન આપો છો, લોકોને સમજાવો છો, તમે તો તપ કરો જ છો.\nબધા જ9પુત્રો આ સવાલના જવાબમાં કહેતાં હતા, અન્ય લોકોનું દુઃખ રાજા પણ દૂર કરે છે અને આપણે પણ દૂર કરીએ છીએ. રાજા ભૌતિક સુખ આપે છે, ભૌતિક દુઃખ દૂર કરે છે. અમે યોગીશ્વર છીએ, લોકોને આત્મિક સુખ આપીએ છીએ અને તેમના માનસિક દુઃખ દૂર કરીએ છીએ. આ પણ એક મોટું કામ છે.\nબોધપાઠ- કર્તવ્ય નિભાવવા માટે, સમાજ સેવા કરવા માટે અમારી પાસે સત્તા હોય, ધન હોય, એ જરૂરી નથી. સેવા કોઈપણ સ્તરે કરી શકાય છે. દરેક વ્યક્તિ સેવા કાર્ય કરી શકે છે.


Sessions court sentences three accused in Surat for threatening to viralize nasty pictures of girl | સુરતમાં સગીરાના બિભત્સ તસવીરો વાઈરલ કરવાની ધમકી આપી દુષ્કર્મ આચરનાર ત્રણ આરોપીને સેશન્સ કોર્ટે 10 વર્ષની સજા ફટકારી - Divya Bhaskar\nSessions Court Sentences Three Accused In Surat For Threatening To Viralize Nasty Pictures Of Girl\nનરાધમોને જેલવાસ:સુરતમાં સગીરાના બિભત્સ તસવીરો વાઈરલ કરવાની ધમકી આપી દુષ્કર્મ આચરનાર ત્રણ આરોપીને સેશન્સ કોર્ટે 10 વર્ષની સજા ફટકારી\nસુરત જિલ્લા કોર્ટની ફાઈલ તસવીર.\nસગીરા પર દુષ્કર્મ કેસમાં બે આરોપીઓ સગીર છે\nસુરતના પાંડેસરામાં સગીરાના બિભત્સ તસવીરો સોશિયલ મીડિયા પર વાઇરલ કરી દેવાની ધમકી આપીને બળાત્કાર ગુજાર્યો હતો. આ કેસમાં સેશન્સ કોર્ટ દ્વારા ત્રણ આરોપીઓને 10 વર્ષની કેદની સજા કરવામાં આવી હતી. અત્રે ઉલ્લેખનિય છે કે, આ કેસમાં બે આરોપીઓ સગીર છે.\nસગીરે સગીરાની તસવીર એડિટિંગ કરી હતી\nમૂળ રાજસ્થાનની વતની અને સુરતમાં પોતાના સંબંધીના ઘરે આવેલી 15 વર્ષિય સગીરા સોશિયલ મીડિયા ઇન્સ્ટાગ્રામનો ઉપયોગ કરતી હતી. આ દરમિયાન તેની મુલાકાત એક સગીરની સાથે થઇ હતી. ત્યારબાદ પાંડેસરાના દક્ષેશ્વર નગરમાં રહેતો અજય ઉર્ફે અજ્જુ રતનલાલ પારીક, ઉધના હરીનગર-3માં રહેતો સાહિલ રાજમણી સીંગ (રાજપુત) અને સોમેશ્વર ઉર્ફે બલ્લુ ઇન્દ્રમણિ તિવારીની સાથે થઇ હતી. આ ત્રણેય પૈકી સગીરે સગીરાનો ફોટો ઇન્સ્ટાગ્રામ ઉપરથી ડાઉનલોડ કરીને તેમાં એડિટિંગ કર્યું હતું અને ન્યુડ કરીને સોશિયલ મીડિયામાં વાઇરલ કરવાની ધમકી આપી હતી.\nત્રણ આરોપીઓએ અલગ-અલગ જગ્યાએ લઈ જઈ દુષ્કર્મ આચર્યું હતું\nશરૂઆતમાં સગીરે બળાત્કાર ગુજાર્યા બાદ તેની વાત અજય, સાહિલ અને સોમેશ્વરને પણ કરી હતી. આ ત્રણેયએ પણ સગીરાને તેના ફોટા વાઇરલ કરવાનું કહીને અલગ અલગ જગ્યાએ લઇ ગયા હતા. જ્યાં સગીરાની સાથે બળાત્કાર બાદ સૃષ્ટિ વિરુદ્ધનું કૃત્ય પણ કરાયું હતું. આ કેસમાં બે સગીર તેમજ અજય, સાહિલ અને સોમેશ્વરની સામે બળાત્કારનો ગુનો નોંધીને તેઓની ધરપકડ કરી જેલમાં મોકલી આપ્યા હતા. સરકારી વકીલ અરવિંદ વસોયા બાદ હાલમાં જ નવનિયુક્ત થયેલા વકીલ વિશાલ ફળદુએ પણ દલીલો કરી હતી. કોર્ટે ત્રણેય આરોપીઓની ઉંમરને ધ્યાનમાં રાખીને તેઓને 10 વર્ષની સખત કેદની સજાનો હુકમ કર્યો હતો.\nદુષ્કર્મીને સજા: વર્ષ 2010માં મહિલાની એકલતાનો લાભ લઈ મોઢાં પર રૂમાલ બાંધી દુષ્કર્મ આચરનાર યુવાનને 14 વર્ષની સખત કેદ ફટકારતી સુરત સેશન્સ કોર્ટ\nકોણ કહે છે ન્યાયતંત્ર ધીમું છે?: દુષ્કર્મ કેસમાં સુરતની પોક્સો કોર્ટનો દેશના ઇતિહાસમાં 4થો સૌથી ઝડપી ચુકાદો, મધ્યપ્રદેશના ઘાટિયામાં 24 કલાકમાં2કિશોરને સજા થઈ હતી


5 લાખના રોકાણ પર મળશે 7.25 લાખ રૂપિયા, બેંક FD કરતા સારી છે પોસ્ટ ઓફિસની આ સ્કીમ - Gujarat ExclusiveGujarat Exclusive\nGujarat Exclusive > આપણી જરૂરિયાત > વ્યાપાર >5લાખના રોકાણ પર મળશે 7.25 લાખ રૂપિયા, બેંક FD કરતા સારી છે પોસ્ટ ઓફિસની આ સ્કીમ\n5 લાખના રોકાણ પર મળશે 7.25 લાખ રૂપિયા, બેંક FD કરતા સારી છે પોસ્ટ ઓફિસની આ સ્કીમ\nSBI સહિતની તમામ બેંકો તેમના ડિપોઝિટ રેટ (FD)માં સતત ઘટાડો કરી રહી છે. SBIએ7દિવસથી5વર્ષ સુધીની FD પર વાર્ષિક 6.30 ટકાના દરે વ્યાજ મળી રહ્યું છે. HDFC બેંક,ICICI બેંક અને બેંક ઓફ બરોડા સહિત તમામ મોટી સરકારી અને ખાનગી બેંક પણ FD પર આ દરની આસપાસ વાર્ષિક વ્યાજ ચૂકવી રહ્યા છો.એવામાં બેંક FD કરતાં સારો વિકલ્પ પોસ્ટ ઓફિસ ટાઇમ ડિપોઝિટ (POTD)છે. જ્યા 1 વર્ષથી5વર્ષની જમા પર 7.7 ટકા સુધી વર્ષનું વ્યાજ મળી રહ્યું છે. જો તમે FD વિશે વિચારી રહ્યા છો, તો આ યોજનામાં તમે ટૂંક સમયમાં વાર્ષિક 7.7% સુધીના વ્યાજને લોક કરી શકો છો, કારણ કે સરકાર નાની બચત યોજનાઓમાં વ્યાજ દરમાં ઘટાડો કરી શકે છે. તેના સંકેત RBI મોનેટરી પોલીસીમાં આપવામાં આવ્યા હતા.\n1 વર્ષથી5વર્ષના જમા પર વ્યાજ\nવર્ષ વ્યાજ દર\n1 વર્ષ 6.9%\n2 વર્ષ 6.9%\n3 વર્ષ 6.9%\n5 વર્ષ 7.7%\n5 લાખની જમા પર 2.25 લાખ રિટર્ન\nજો કોઈ રોકાણકાર5વર્ષના સમયગાળા માટે ટાઈમ ડિપોજિટ સ્કીમમાં5લાખ રૂપિયા જમા કરે છે, તો તેને વાર્ષિક 7.7% કમ્પાઉન્ડિંગ દરે વ્યાજ મળશે.મેચ્યોરિટી પર આ અમાઉન્ટ વધીને 7,24,517 રૂપિયા થઈ જશે. એટલે કે, જમા પર 2.24 લાખ રૂપિયા વ્યાજ મળશે.\n3 વર્ષની જમા પર મચ્યોરિટી અમાઉન્ટ 6.10 લાખ,2 લર્ષની જમા પર 5,71,381 રૂપયા અને 1 વર્ષની જમા પર મેચ્યોરિટી અમાઉન્ટ 5,34,500 રૂપિયા થઈ જશે.\nબચત એકાઉન્ટમાં પણ મળશે વ્યાજ\nજો તમે દર વર્ષે વ્યાજ લેવા માટે જવા માંગતા નથી, તો પછી તમે પોસ્ટ ઓફિસને સૂચના આપી શકો છો કે વાર્ષિક વ્યાજ તમારા પોસ્ટ ઓફિસ બચત ખાતામાં ટ્રાન્સફર કરવામાં આવે. તેનો ફાયદો એ છે કે, અહીં જમા પર પણ તમને વાર્ષિક 4% વ્યાજ મળશે. આ સુવિધા 2,3અથવા5વર્ષની અવધિની POTD સાથે મળે છે.\n-તેના સૌથી મોટો ફાયદો એ છે કે, જ્યા બેંકમાં જમા5લાખ રૂપિયા સુધીની રકમ પર સુરક્ષાની ગેરંટી છે. પોસ્ટ ઓફિસમાં તમારા 100 ટકા રોકાણ પર સુરક્ષાની ગેરંટી મળી છે.\n-પોસ્ટ ઓફિસમાં ટાઈમ ડિપોજિટ અકાઉન્ટ ઓછામાં ઓછા 1000 રૂપિયાથી ખોલાવી શકો છો. જમા કરવાની મહત્તમ રકમની કોઈ મર્યાદા નથી.\n-તેમાં સિંગલ અને સંયુક્ત એકાઉન્ટ બંનેની સુવિધા છે. જો ઉંમર 10 વર્ષથી વધુની હોય, તો એકાઉન્ટ પણ સગીરના નામે ખોલવામાં આવે છે અને વાલીએ તેના પુખ્ત વયે તેની સંભાળ રાખવી પડે છે.\n-સ્કીમ અંતર્ગત શક્ય તેટલા ખાતા ખોલવામાં શકશો. ટાઈમ ડિપોજિટ હોલ્ડર ઇમરજન્સીમાં પોતાનું ભંડોળ પાછું મેળવી શકે છે. જો કે, આ માટે ખાતામાં પ્રથમ એકાઉન્ટમાં પહેલા ડિપોજિટ કરેલા6મહિના પૂર્ણ થવી જોઈએ.\n-આ સ્કીમમાં5વર્ષ માટે કરેલું રોકાણ ટેક્સ બેનીફિટ માટે યોગ્ય હોય છે અને ઈનકમ ટેક્સ અધિનિયમ 1961ની કલમ 80સી હેઠળ છૂટ આપી શકે છે.ખાતું ખોલતી વખતે અથવા પછીની તારીખે નોમિનેશનની સુવિધા પણ છે.\nનિર્મલા સીતારમણને કહ્યું- ‘અર્થવ્યવસ્થા પાટા પર આવી રહી છે’ જણાવ્યા આ7સારા સંકેત\npost office is better than bank FD